# A GNOME asztali környezet akadálymentesítési kézikönyve

Ez a kézikönyv azon felhasználók, rendszergazdák és mindenki más számára készült, akik meg szeretnék ismerni a GNOME asztali környezet akadálymentesítési lehetőségeit, amelyek a fogyatékos felhasználók számára nyújtanak segítséget a számítógép használatában. Ez a kézikönyv teljesíti az Egyesült Államok rehabilitációs törvényének 508-as paragrafusának követelményeit is.

2006 Don Scorgie
2006 Brent Smith
2005 2004 2003 2002 Sun Microsystems, Inc.
2008. Hammer Attila (hammera@pickup.hu)
2008. Kelemen Gábor (kelemeng@gnome.hu)
2008. Kiss Gergely (mail.gery@gmail.com)
GNOME dokumentációs projekt

Jelen dokumentum szabadon másolható, terjeszthető és/vagy módosítható a GNU Free Documentation License (GFDL) 1.1-es verziója vagy a Free Software Foundation által kiadott ennél frissebb verziója alatt, a „Nem változtatható szakaszok”, „Címlapszövegek” és a „Hátlapszövegek” kivételével. A GFDL leírása ezen az oldalon érhető el, vagy a jelen dokumentációban található COPYING-DOCS fájlban.

Ez a kézikönyv része a GFDL alatt megjelenő GNOME dokumentációk gyűjteményének. A kézikönyv a gyűjteménytől függetlenül szabadon terjeszthető, a licenc másolatát mellékelve a 6. fejezetben leírtaknak megfelelően.

A cégek különböző, védjegy alá tartozó elnevezéseket használnak termékeik és szolgáltatásuk megkülönböztetéséhez. Ahol ezek a nevek megjelennek bármelyik GNOME dokumentációban és a GNOME dokumentációs projekt tagjainak tudomásuk van a védjegyről, abban az esetben ezek az elnevezések teljes egészében vagy kezdőbetűik nagybetűsek.

A DOKUMENTUM ÉS A DOKUMENTUM MÓDOSÍTOTT VERZIÓJA A GNU FREE DOCUMENTATION LICENSE (GFDL) ALATT JELENIK MEG AZ ALÁBBI ÉRTELMEZÉSSEL:

1. A DOKUMENTUM „JELEN ÁLLAPOTÁBAN” KERÜL KIADÁSRA MINDENFÉLE GARANCIAVÁLLALÁS NÉLKÜL, LEGYEN AZ KIFEJEZETT VAGY BELEÉRTETT, BELEÉRTVE, DE NEM KIZÁRÓLAGOSAN A FORGALOMBA HOZHATÓSÁGRA VAGY ALKALMAZHATÓSÁGRA, A JELEN DOKUMENTUMNAK VAGY ANNAK MÓDOSÍTOTT VERZIÓJÁNAK HIBAMENTESSÉGÉRE VONATKOZÓ GARANCIÁKAT. A DOKUMENTUM VAGY ANNAK MÓDOSÍTOTT VÁLTOZATÁNAK MINŐSÉGÉBŐL ÉS FELHASZNÁLHATÓSÁGÁBÓL FAKADÓ ÖSSZES KOCKÁZAT A FELHASZNÁLÓT TERHELI. HA A DOKUMENTUM BIZONYÍTOTTAN HIBÁS, A FELHASZNÁLÓNAK MAGÁNAK (NEM A DOKUMENTUM ÍRÓJÁNAK, KIADÓJÁNAK VAGY BÁRMELY KÖZREMŰKÖDŐNEK) KELL VÁLLALNIA A JAVÍTÁSHOZ SZÜKSÉGES MINDEN KÖLTSÉGET. A JELEN GARANCIAELUTASÍTÁS A JELEN LICENC LÉNYEGI RÉSZE. A LEFEDETT DOKUMENTUM VAGY ANNAK MÓDOSÍTOTT VERZIÓJÁNAK HASZNÁLATA CSAK A JELEN ELUTASÍTÁSSAL EGYÜTT ENGEDÉLYEZETT, ÉS

2. SEMMILYEN KÖRÜLMÉNYEK KÖZÖTT ÉS SEMMILYEN JOGI MEGFONTOLÁSBÓL, LEGYEN AZ MAGÁNJOGI VÉTKES CSELEKMÉNY (BELEÉRTVE A HANYAGSÁGOT), SZERZŐDÉS VAGY BÁRMELY MÁS DOLOG, NEM FELELŐS ÖN, A LEFEDETT KÓD ELSŐ FEJLESZTŐJE ÉS TÖBBI KÖZREMŰKÖDŐJE VAGY EZEK BÁRMELY SZÁLLÍTÓJA SEMMILYEN MÁS SZEMÉLY FELÉ SEMMILYEN FAJTA KÖZVETLEN, SPECIÁLIS, VÉLETLEN VAGY KÖVETKEZMÉNYES KÁRÉRT, BELEÉRTVE DE NEM KIZÁRÓLAG A HÍRNÉV ELVESZTÉSÉBŐL, MUNKA LEÁLLÁSÁBÓL, SZÁMÍTÓGÉP MEGHIBÁSODÁSÁBÓL VAGY HELYTELEN MŰKÖDÉSÉBŐL SZÁRMAZÓ, VAGY BÁRMELY EGYÉB KERESKEDELMI KÁROKAT ÉS VESZTESÉGEKET, MÉG AKKOR IS, HA AZ ILYEN FÉL INFORMÁLVA LETT AZ ILYEN KÁROK ELŐFORDULÁSÁNAK LEHETŐSÉGÉRŐL. A FELELŐSSÉG EZEN KORLÁTOZÁSA NEM ALKALMAZHATÓ ABBAN AZ ESETBEN, HA HALÁL VAGY SZEMÉLYI SÉRÜLÉS TÖRTÉNT A FÉL HANYAGSÁGÁBÓL KIFOLYÓLAG, OLYAN MÉRTÉKBEN, AMENNYIRE AZ ALKALMAZHATÓ TÖRVÉNYEK MEGTILTJÁK AZ ILYEN KORLÁTOZÁSOKAT.

Vincent Alexander
GNOME dokumentációs projekt
Don Scorgie
GNOME dokumentációs projekt
Brent Smith
GNOME dokumentációs projekt
Sun Java Desktop System Documentation Team
Sun Microsystems, Inc.
A GNOME asztali környezet akadálymentesítési kézikönyve (2.24.0 verzió)
2008. szeptember

GNOME dokumentációs projekt

GNOME dokumentációs projekt

A GNOME asztali környezet akadálymentesítési kézikönyve (2.24.0 verzió)
2008. szeptember

GNOME dokumentációs projekt

GNOME dokumentációs projekt

A GNOME asztali környezet akadálymentesítési kézikönyve (2.10.1 verzió)
2005. július

Sun Java Desktop System Documentation Team

GNOME dokumentációs projekt

A GNOME asztali környezet akadálymentesítési kézikönyve (2.10.0 verzió)
2005. március

Sun Java Desktop System Documentation Team

GNOME dokumentációs projekt

A GNOME asztali környezet akadálymentesítési kézikönyve (2.8.0 verzió)
2004. szeptember

Sun Java Desktop System Documentation Team

GNOME dokumentációs projekt

A GNOME asztali környezet akadálymentesítési kézikönyve (2.6.0 verzió)
2004. március

Sun Microsystems

GNOME dokumentációs projekt

A GNOME asztali környezet akadálymentesítési kézikönyve (2.4.0 verzió)
2003. október

Sun Microsystems

GNOME dokumentációs projekt

A GNOME asztali környezet akadálymentesítési kézikönyve (2.2.0 verzió)
2003. február

Sun Microsystems

GNOME dokumentációs projekt

A GNOME asztali környezet akadálymentesítési kézikönyve Solaris munkakörnyezethez (2.1 verzió)
2003. január

Sun Microsystems

GNOME dokumentációs projekt

A GNOME asztali környezet akadálymentesítési kézikönyve Solaris munkakörnyezethez (2.0 verzió)
2002. december

Sun Microsystems

GNOME dokumentációs projekt

Ez a kézikönyv a GNOME asztali környezet 2.24-es verziójához készült.

Visszajelzés

A GNOME asztali környezettel vagy annak dokumentációjával kapcsolatos hibák bejelentéséhez és javaslatok tételéhez használja a GNOME visszajelzés oldalt.

## Az akadálymentesítés bemutatása

Ez a fejezet bemutatja a GNOME asztali környezet akadálymentesítési lehetőségeit.

Minden szoftvernek tartalmaznia kell olyan lehetőségeket, amelyek segítségével a fogyatékos felhasználók is egyszerűen és hatékonyan tudják használni a szoftvert. Erről az Egyesült Államokban törvényt is hoztak (Rehabilitációs Törvény 508. §), ami felhívja a figyelmet az akadálymentesítési lehetőségek szükségességére a szoftverekben.

A GNOME asztali környezet egyszerűen használható és számos akadálymentesítési szolgáltatást biztosít. A GNOME asztali környezet minden támogatott alkalmazása és segédprogramja az akadálymentesítés és a használhatóság jegyében készült. A fizikai fogyatékosságokkal rendelkező felhasználók, például csökkentlátók vagy mozgássérültek, a GNOME asztali környezet minden funkcióját ki tudják használni a beállítóeszközeinek köszönhetően. A beállítóeszközök lehetővé teszik az asztali környezet megjelenési beállításainak és viselkedésének finomhangolását.

A GNOME asztali környezet egyszerű személyre szabhatósága jelentősen hozzájárul ahhoz, hogy a fogyatékos felhasználók is könnyedén tudják használni azt. Ez a kézikönyv leírja az egyéni beállításokhoz elérhető különböző eszközöket.

### Rövid referencia

Adott témakörre ugráshoz használja az alábbi hivatkozásokat:

A képernyőn megjelenő elemek felolvastatásához nézze meg az Orka című fejezetet.

Ha nagy méretű betűkre van szüksége, olvasson a Témák kiválasztásáról és a Betűkészletek személyre szabásáról.

A képernyőn megjelenő információk nagyításához, nézze meg a Nagyító című fejezetet.

Ha a billentyűzet helyett mutatóeszközöket szeretne használni, beállíthat egy képernyő-billentyűzetet a mutatással és kattintással gépelésre. Bővebb információkért nézze meg a Képernyő-billentyűzet című fejezetet.

Ha egyszerre csak egy billentyűt képes lenyomni, nézze meg a ragadós billentyűk beállításait a Billentyűzet akadálymentesítésének beállítása című fejezetben.

Ha túl hosszú ideig tartja nyomva a billentyűket, nézze meg a lassú billentyűk beállítást a Billentyűzet akadálymentesítésének beállítása című fejezetben.

Ha többször nyom le egymás után egy billentyűt, nézze meg a billentyűismétlés beállítást a Billentyűzet akadálymentesítésének beállítása című fejezetben.

A mutatóeszközök akadálymentes használatának elsajátításához nézze meg a MouseTweaks és a Billentyűzet akadálymentesítésének beállítása című fejezeteket.

508-as paragrafus

## Általános akadálymentesítési tanácsok

Számos akadálymentesítési technológia vehető igénybe a fogyatékos felhasználók számára, amelyekről ebben a fejezetben olvashat bővebben. A GNOME asztali környezetben az alábbi lehetőségek állnak rendelkezésre:

- Alapvető billentyűparancsok - néhány alapvető billentyűparancsot ismertet.

- Billentyűzetről vezérelhető kurzor – lehetővé teszi az asztalon történő navigálást egér vagy más pozicionálóeszköz használata nélkül.

- Akadálymentes bejelentkezés – lehetővé teszi a bejelentkezési képernyő akadálymentesítését.

### Alapvető billentyűparancsok

Mielőtt továbblépne, tisztában kell lennie az alábbi alapvető GNOME billentyűparancsokkal:

Alt F1 [Debian változatoknál] - megjeleníti és aktiválja a GNOME asztali környezet menüjét. Három főmenühöz lehet ebben a menüben hozzáférni: az Alkalmazások, Helyek és a Rendszer főmenükhöz.

Solaris és Windows rendszereknél ezt a funkciót a Ctrl Esc billentyűkombinációval lehet elérni.

Alt F2 vagy Meta R - megjeleníti a futtatás párbeszédpanelt, ahol parancsokat adhat meg, paraméterekkel vagy azok nélkül. Ha olyan fájlt szeretne futtatni, mely több paramétert tartalmaz, aktiválja a futtatás fájllal gombot a szükséges fájl megtalálásához. A futtatás párbeszédpanel tartalmaz egy ismert alkalmazások listája feliratú kapcsológombot. Ha ezt a vezérlőelemet a szóköz billentyű segítségével bejelöli, egy listában könnyedén navigálhat az alapértelmezett alkalmazások között.

Solaris rendszerekben ezt a funkciót a Meta R billentyűkombinációval lehet elérni (mint a Microsoft Windows rendszerekben).

Tab és Shift Tab - egy alkalmazásban mozgatja a fókuszt a vezérlőelemek között; használja a Tab billentyűt, ha előre felé szeretne lépkedni a vezérlőelemeken. A Shift Tab billentyűkombináció ellentétes irányban lépteti a fókuszt a vezérlőelemek között. A vezérlőelemek segítségével a felhasználó változtatásokat kezdeményezhet egy program felhasználói felületén; például vezérlőelem típusok a gombok, legördülő-listák, szerkesztőmezők.

Alt Tab és Shift Alt Tab - vált az éppen futó alkalmazások között. Ha több programot futtat egyszerre, a váltás irányát a két billentyűkombináció határozza meg. Az Alt Tab billentyűkombináció előre felé, míg a Shift Alt Tab billentyűparancs visszafelé vált az alkalmazások között. Ugyanerre a célra szolgál az Alt Esc és a Shift Alt Esc billentyűkombináció is azzal a különbséggel, hogy a váltás közben a programok felhasználói felületei nem jelennek meg.

### Akadálymentes bejelentkezés

A GNOME asztali környezet lehetőséget ad az akadálymentes bejelentkezésre, ami lehetővé teszi az alábbiakat:

- A bejelentkezés a rendszerbe, ha a felhasználó nem tudja egyszerűen, a hagyományos módokon használni a képernyőt, billentyűzetet és az egeret.

- Akadálymentesítési alkalmazások indítása bejelentkezéskor, felhasználói műveletek különféle akadálymentesítési alkalmazásokhoz rendelésével. A felhasználói műveletek végrehajthatók USB vagy PS/2 portra csatlakozó hagyományos billentyűzettel, mutatóeszközzel vagy kapcsolóeszközzel. Ezeket a műveleteket gesztusoknak nevezzük.

- A bejelentkezési ablak megjelenésének módosítása bejelentkezés előtt, például nagy kontrasztú séma beállítása a jobb olvashatóság érdekében.

Az akadálymentes bejelentkezés funkció csak Solaris rendszereken működik 100 %-ban.

#### Akadálymentes bejelentkezés bekapcsolása

Ahhoz, hogy az akadálymentesítési szolgáltatások elérhetőek legyenek a GNOME asztali környezetben, az akadálymentesítési támogatásnak engedélyezve kell lennie. Ha az akadálymentesítés nem engedélyezett és parancs sorból szeretné engedélyezni, írja be a következő parancsot és a parancs végrehajtása után jelentkezzen ki:

`gconftool-2 --set "/desktop/gnome/interface/accessibility" --type boolean "True"`

Ha az akadálymentesítési szolgáltatásokat a grafikus rendszeren keresztül szeretné engedélyezni, válassza a Rendszer Beállítások Akadálymentesítési Technológiák menüpontját. A megjelenő párbeszédpanelen jelölje be az Akadálymentesítés engedélyezése jelölőnégyzetet, majd aktiválja a Bezárás és kijelentkezés gombot.

A következő bejelentkezéskor az akadálymentesítési technológiák elérhetőek lesznek.

A GDM grafikus felületen történő beállításához (ez az előnyben részesített módszer) tegye a következőket:

1. Jelentkezzen be `root` felhasználóként.

2. Futtassa a gdmsetup egy terminál ablakban, így lehetősége lesz a kilépés után újraindítani a rendszert.

Ha konfigurálni szeretné a GDM-et, de nem fér hozzá a grafikus rendszerhez, szüksége lesz néhány fájl módosítására a fájlrendszeren:

1. Jelentkezzen be `root` felhasználóként.

2. Nyissa meg az `/etc/X11/gdm/custom.conf` fájlt.

3. Keresse meg az alábbi sort:

   `#AddGtkModules=false`

   és cserélje ki az alábbira:

   `AddGtkModules=true`

   Ez engedélyezi a GtkModules használatát.

4. Keresse meg az alábbi sort:

   `#GtkModulesList=gail:atk-bridge:dwellmouselistener:keymouselistener`

   Törölje a # jelet a sor elejéről, ezzel az alábbi szöveget fogja látni:

   `GtkModulesList=gail:atk-bridge:dwellmouselistener:keymouselistener`

   A fenti soroknak egy sorként, tördelés nélkül kell szerepelniük a `custom.conf` fájlban, még akkor is, ha itt több sorban jelennek meg.

   Ez a lépés betölti az összes GTK modult, amely az akadálymentesítési technológiák, például a képernyő-billentyűzet és a képernyőolvasó és nagyító működéséhez szükséges. A fenti sor szerkesztésével elérheti, hogy csak azok a GTK modulok kerüljenek betöltésre, amelyek a felhasználók támogatásához szükségesek. Például:

   - Ha a Képernyőolvasó és nagyító használatára van szüksége, akkor a `gail` és `atk-bridge` modulokat vegye fel.

   - Ha gombok vagy kapcsolók nélküli mutatóeszköz használatára van szüksége, akkor a `gail`, `atk-bridge` és `dwellmouselistener` modulokat vegye fel.

   - Ha kapcsolókkal rendelkező mutatóeszközöket, alternatív fizikai billentyűzeteket vagy kapcsoló- és mutatóeszközöket használ, akkor a `keymouselistener` modult vegye fel.

   - A Képernyő-billentyűzet képes a `gail` és `atk-bridge` nélkül működni, de kevesebb szolgáltatással.

   Az akadálymentesítés optimális használata érdekében vegye fel a `gail` és `atk-bridge` modulokat.

5. Mentse a `/etc/X11/gdm/custom.conf` fájlt.

   Ha a GDM engedélyezése után módosítja az `/etc/X11/gdm/custom.conf` fájlt, akkor a következő parancs futtatásával újraindíthatja a GDM-et és aktiválhatja a módosításokat:

   `gdm-restart`

6. Szerkessze az `/etc/group` fájlt és az `audio` sor végéhez adja hozzá a következőt:

   `,gdm`

   Ez a lépés biztosítja, hogy a beszéd működik a GDM alatt.

7. Indítsa újra a rendszerét.

X kiszolgálóra minden disztribúcióban szükség van; a Linux és Open Solaris rendszerekben ezt a feladatot a Xorg látja el. A szükséges fájlok a `/etc/X11` és `/usr/bin` mappákban találhatók. A Linux rendszerek általában egy szimbolikus linket helyeznek el a `/etc/X11/X` fájlként, mely mindig a `/usr/bin/Xorg` fájlra mutat. Opensolaris rendszerben ezt a folyamatot a `ps-ef | grep X` parancs segítségével találhatja meg.

Xorg kiterjesztések engedélyezéséhez vagy letiltásához szerkesztenie kell a `/etc/X11/xorg.conf` fájlt, a következő paraméterek hozzáadásával engedélyezhet különböző kiterjesztéseket:

    Section "Extensions"
      Option "Composite"         "Enable"
      Option "other extensions"  "Enable/Disable"
    EndSection

GDM

#### Az akadálymentesítési technológiák elindítása bejelentkezéskor

Ha betölti a `keymouselistener` és `dwellmouselistener` Gtk modulokat a GDM konfigurációs fájlban, akkor az egyes akadálymentesítési technológiák a bejelentkezéskor való elindításához felhasználói műveleteket rendelhet. Ezeket a felhasználói műveleteket gesztusoknak nevezzük. A gesztustársításokat a következő GDM konfigurációs fájlok tartalmazzák:

- `/etc/X11/gdm/modules/AccessKeyMouseEvents`

- `/etc/X11/gdm/modules/AccessDwellMouseEvents`

Ha módosítja ezeket a fájlokat, akkor a változtatások életbe léptetéséhez újra kell indítania a rendszerét.

A következő fejezetek példákon keresztül bemutatják, hogyan adhat gesztusokat a GDM konfigurációs fájlokhoz.

A gesztusokat egy sorban kell tartalmaznia az `AccessKeyMouseEvents` fájlnak, sor vége jelek nélkül. Ezen kézikönyv formázása miatt a következő fejezetben lévő példák több sorban jelenhetnek meg.

##### A képernyőolvasó elindítása gyorsbillentyű használatával

Szerkessze az `AccessKeyMouseEvents` nevű fájlt gyorsbillentyűk akadálymentesítési technológiákhoz társításához. A következő sor például lehetővé teszi a képernyőolvasás vagy nagyítás elindítását, ha egy másodpercig nyomva tartja a Ctrl S vagy Ctrl M billentyűkombinációt:

`<Control>s 1 1000 10000 /usr/bin/orca -n -d main-window`

`<Control>m 1 1000 10000 /usr/bin/orca -n -d main-window-e magnifier`

##### A képernyő-billentyűzet elindítása kapcsoló vagy gombgesztus használatával

Szerkessze az `AccessKeyMouseEvents` nevű fájlt kapcsoló-, billentyű- vagy gombgesztusok akadálymentesítési technológiákhoz társításához. Mivel a Képernyő-billentyűzet számos felhasználójánál az elsődleges beviteli eszköz egy kapcsoló vagy gomb, ez a módszer lehetőséget ad a Képernyő-billentyűzet alkalmazás elindításához bejelentkezéskor.

Ha a felhasználó véletlenül is elindít egy-egy alkalmazást, akkor társítsa a gesztusokat több kapcsolónyomáshoz vagy minimális időtartamhoz. A következő sor például elindítja a Képernyő-billentyűzet alkalmazást inverz scan módban, ha a felhasználó két másodpercen belül háromszor, legalább 100 ezredmásodpercig lenyomja a 2. kapcsolóként definiált kapcsolót:

`<Switch2>3 100 2000 gok --login --accessmethod=inversescanning --scan-action=switch1 --select-action=switch2`

Azok a felhasználók, akik egyszerű kapcsolóeszközt használnak, a Képernyő-billentyűzet önműködő letapogató módban való automatikus elindítását részesíthetik előnyben. A következő sor elindítja a Képernyő-billentyűzet alkalmazást önműködő letapogató módban, ha a felhasználó több mint négy másodpercig lenyomva tartja az alternatív hozzáférési eszköz kapcsolóját:

`<Switch>1 4000 5000 gok --login --accessmethod=automaticscanning --scan-action=switch1 --select-action=switch1`

A Képernyő-billentyűzet alkalmazás működési módjaival kapcsolatos információkért nézze meg a Képernyő-billentyűzet online súgóját.

##### A képernyő-billentyűzet elindítása csak mozgás gesztus használatával

Olyan gesztusokat is definiálhat, amelyek csak a mutatóeszköz, például az egér vagy alternatív mutatóeszköz, mint a fejmutató vagy hanyattegér mozgását veszi figyelembe. A gesztus szintaxisa nem különbözik egér vagy alternatív mutatóeszköz használata esetén. A mozgásgesztusok akadálymentesítési technológiákhoz társításához szerkessze az `AccessKeyMouseEvents` nevű fájlt.

Ha a `dwellmouselistener` GTK modul be van töltve, akkor az alternatív mutatóeszközök ideiglenesen együtt mozognak a tényleges mutatóval. Ez azt jelenti, hogy a felhasználó az alternatív mutatóeszköz mozgatásával a képernyőn lévő mutatót tudja mozgatni.

A következő sor például elindítja a Képernyő-billentyűzet alkalmazást elidőzés módban, ha a felhasználó a képernyőn lévő mutatót a bejelentkező párbeszédpanelből kimozgatja a felső peremen keresztül, majd vissza a bal peremen át, és hasonlóan tesz a párbeszédablak alsó és jobb oldali pereménél, kereszt alakban:

`TTLLBBRR O 10000 gok --login --access-method=dwellselection --input-device=MOUSE[3]`

Ne feledje, hogy a gesztusban használt `--input-device` paraméter értékének meg kell egyeznie a kiterjesztett mutatóeszköz nevével, például a fejmutató vagy hanyattegér a `/etc/X11/XF86Config` fájlban megadott nevével.

gesztusok

#### Az akadálymentes bejelentkezés további feltételei

Az akadálymentes bejelentkezés szolgáltatásnak alternatív mutatóeszközök és kapcsolóeszközök (például sip-and-puff kapcsolók, kerekesszékre szerelt kapcsolók vagy hanyattegerek) használatának engedélyezéséhez módosítania kell az X kiszolgáló beállításait, hogy az felismerje ezeket az eszközöket. Az egérgombokat emuláló legtöbb eszközt lehet használni az akadálymentes bejelentkezés szolgáltatással és a Képernyő-billentyűzet alkalmazással, például az egyszerű USB kapcsolókat és az egérhez hasonló mutatóeszközöket.

Az alternatív beviteli eszközt ne állítsa be az elsődleges képernyőmutató irányítására. Ez nem kívánatos viselkedést vagy olyan helyzeteket eredményezhet, amelyeket az alternatív mutatóeszközt használó felhasználó a billentyűzet vagy az egér nélkül nem tud megoldani. Ennek megelőzése érdekében az X kiszolgáló konfigurációs fájljaiból az `InputDevice` sorokból távolítson el minden `SendCore` vagy `AlwaysCore` attribútumot.

akadálymentes bejelentkezés szolgáltatás

### Navigáció a billentyűzetről vezérelhető kurzorral

Ez a fejezet leírja, hogyan lehet navigálni a GNOME asztali környezetben kizárólag a billentyűzet segítségével. Ez azoknak a felhasználóknak jelenthet segítséget, akiknek gondot okoz az egér vagy egyéb mutatóeszközök használata és a billentyűzetről használják a számítógépet.

#### A billentyűzetről vezérelhető kurzor használatának bemutatása

Ez a fejezet leírja az asztali környezetben történő navigációhoz használt alapvető billentyűparancsokat.

Az ebben a fejezetben leírt billentyűparancsok közül néhány billentyűparancs személyre szabható. A szöveg utalni fog az ilyen parancsokra. A billentyűparancsok személyre szabásával kapcsolatos információkért nézze meg a részt.

##### Alapvető billentyűparancsok

A következő táblázat felsorolja az alapvető billentyűparancsokat, amelyek az asztali környezetben történő navigáláshoz használhatók. Az adott elemeken és vezérlőelemeken történő navigációhoz használható különböző gyorsbillentyűk ezen fejezet megfelelő szakaszaiban lesznek leírva.

Billentyűk | Funkció
--- | ---
Tab | A fókuszt a következő elemre vagy vezérlőelemre viszi.
Shift Tab | Megfordítja a navigáció irányát és az előző elemre vagy vezérlőelemre lép. Általában a Shift billentyű megfordítja a navigáció irányát.
Ctrl Tab | A fókuszt a következő elemre vagy vezérlőelemre viszi, ha a Tab billentyűnek adott célja van egy vezérlőelemen. Ha például egy szerkesztőmezőben nyomja meg a Tab billentyűt, akkor egy tabulátor karakter kerül a szerkesztőmezőbe. Ha a fókuszt az előző elemre vagy vezérlőelemre szeretné vinni, akkor nyomja meg a Shift Ctrl Tab billentyűkombinációt.
nyílbillentyűk | Navigáció egy elemen vagy vezérlőelemen belül.
szóköz | Aktiválja a fókuszban lévő elemet vagy vezérlőelemet. Ha például az aktuális vezérlőelem egy gomb, akkor ez a művelet egyenértékű a gombra kattintással az egérrel.
Esc | Ablak, menü vagy fiók bezárása.
F7 | Bekapcsolja a mutatónavigációs módot. A mutatónavigációs módban egy billentyűzet-navigációs mód, amelyben egy kurzor (más néven szövegkurzor, szövegbeviteli kurzor vagy szövegkijelölési kurzor) segítségével lehet a dokumentumban közlekedni és szöveget kijelölni. A mutatónavigációs móddal kapcsolatos további információkért nézze meg a részt.

gyorsbillentyűk alapvető
mutatónavigációs mód

##### Globális gyorsbillentyűk

A következő táblázat a GNOME asztali környezet bármely részén használható billentyűparancsokat írja le.

Billentyűk | Funkció
--- | ---
Alt F1 | Megnyitja az Alkalmazások főmenüt. Ez a billentyűparancs módosítható. Solaris rendszereknél ez a billentyűkombináció a Ctrl-Esc (mint a Microsoft Windows rendszereknél).
Alt F2 | Megjeleníti az Alkalmazás futtatása párbeszédablakot. Ez a billentyűparancs módosítható. Solaris rendszereknél ez a billentyűkombináció a Meta-R (mint a Microsoft Windows rendszereknél).
Print Screen | Elindítja a Képernyőkép-készítő alkalmazást és képernyőképet készít a képernyő aktuális tartalmáról. Ez a billentyűparancs módosítható.
Alt Print Screen | Elindítja a Képernyőkép-készítő alkalmazást és képernyőképet készít a fókuszban lévő ablakról. Ez a billentyűparancs módosítható.
F1 | Ha a fókuszban lévő elem alkalmazásablak vagy párbeszédablak, akkor megjeleníti a súgót.
Ctrl F1 | Ha a fókuszban lévő elem panel vagy alkalmazásablak, akkor ez a billentyűparancs be- vagy kikapcsolja a buboréksúgók megjelenítését.
Shift F10 | Megnyitja a fókuszban lévő elem helyi menüjét (ha az elemnek van helyi menüje).

gyorsbillentyűk globális

#### Navigáció az asztal hátterén

Az asztal háttere az a része a GNOME asztali környezetnek, ahol nincsenek felületi elemek vagy alkalmazások, például panelek és ablakok. A következő táblázat az asztal hátterén és a háttérobjektumain való navigáláshoz használható billentyűparancsokat ismerteti. Az asztal háttérobjektumai az asztal hátterén található ikonok, amelyekkel fájlokat, mappákat és alkalmazásokat nyithat meg.

Billentyűk | Funkció
--- | ---
Ctrl Alt D | Átmenetileg elrejt minden ablakot és a fókuszt az asztal hátterére helyezi. Az ablakok visszaállításához nyomja meg újra a Ctrl Alt D billentyűkombinációt. Ez a billentyűparancs módosítható. Solaris rendszereknél ez a billentyűparancs a Meta-D (mint a Microsoft Windows rendszereknél).
Ctrl Alt Tab | Megjelenít egy felugró ablakot, amely ikonjai az asztal hátterét és a paneleket képviselik. Tartsa lenyomva a Ctrl Alt billentyűket és nyomja meg a Tab billentyűt a fókusz átadásához az asztal háttere és a panelek között. Ez a billentyűparancs módosítható.
nyílbillentyűk | A fókusz átadása az asztal egy szomszédos objektumának (ha az asztal van fókuszban).
Egy asztali objektum nevének első n karakterére illeszkedő karaktersorozat. | Ha az asztal háttere van fókuszban, akkor a fókusz átkerül az első olyan objektumra, amely neve a megadott karaktersorozattal kezdődik.
F2 | A fókuszban lévő asztali objektum átnevezése.
Shift F10 | A fókuszban lévő asztali objektum helyi menüjének megnyitása.
Ctrl F10 | Az Asztalháttér helyi menüjének megnyitása.

gyorsbillentyűk az asztal háttere

#### Navigáció a paneleken

A panel egy olyan terület, amelyről speciális programokat, alkalmazásokat, és kisalkalmazásokat futtathat. A legáltalánosabb panel az asztal teljes alsó részét elfoglalja. A következő táblázat a paneleken és panelobjektumokon való navigációhoz használható billentyűparancsokat ismerteti.

Billentyűk | Funkció
--- | ---
Ctrl Alt Tab | A fókusz átadása a panelnek. Ez a billentyűparancs az asztal hátterén és a paneleken található ikonokat tartalmazó felugró ablakot jelenít meg. Tartsa lenyomva a Ctrl Alt billentyűket és nyomja meg a Tab billentyűt a fókuszt átadásához az asztal háttere és a panelek között. Ha különösen pontos, akkor a Shift billentyűt az előzőekkel együtt megnyomva visszafelé haladhat. Ez a billentyűparancs módosítható.
Tab | A fókusz átadása a következő panelobjektumnak.
F10 | Megnyitja az Alkalmazások menüt, ha a panelmenü van fókuszban. Az F10 billentyű ismételt lenyomásával lehet váltani az Alkalmazások menü és az ablaklista között. Ezen billentyűkombináció viselkedése kissé módosulhat a környezettől és az egyedi felhasználói beállításoktól függően.
szóköz | Egy panelobjektum aktiválása, például egy menü vagy egy alkalmazásindító ikon megnyitása.
Shift F10 | A panelobjektum helyi menüjének megnyitása.
Ctrl F10 | A panel helyi menüjének megnyitása.

##### Panelobjektumok áthelyezése

A fókuszban lévő panelobjektum a panelen vagy fiókban másik helyre vagy a következő panelre helyezhető. A panelobjektum áthelyezéséhez tegye a következőket:

1. Nyomja meg a Tab billentyűt a fókusz átadásához az objektumnak.

2. Nyomja meg a Shift F10 billentyűkombinációt a panelobjektum helyi menüjének megjelenítéséhez.

3. A nyílbillentyűk segítségével válassza ki az Áthelyezés menüpontot.

4. Az alábbi táblázatban látható gyorsbillentyűk segítségével hajtsa végre az áthelyezést:

   Billentyűk | Funkció
   --- | ---
   nyílbillentyűk | Vízszintes panelen az objektum balra/jobbra mozgatása, vagy függőleges panelen felfelé/lefelé mozgatása.
   Shift + nyílbillentyűk | A fókusszal rendelkező objektum mozgatása, és a többi panelobjektum eltolása.
   Ctrl + nyílbillentyűk | Az objektum mozgatása és felcserélése az előtte lévő többi panelobjektummal.
   Tab | A panelobjektum áthelyezése a következő panelre.
   szóköz | Az áthelyezés művelet befejezése.

A következő példák bemutatják a különböző áthelyezési műveletek panelobjektumokra gyakorolt hatását:

Illusztráció | Leírás
--- | ---
A panel egy részlete, balról jobbra a következő sorrendben megjelenített három objektummal: Szemek ikon, Hangerőszabályzó ikon és Súgó ikon. | A panel és három panelobjektum az áthelyezés előtt.
A panel egy részlete, balról jobbra a következő sorrendben megjelenített három objektummal: Szemek ikon, Hangerőszabályzó ikon és Súgó ikon. | A nyílbillentyűk a Szemek kisalkalmazás áthelyezésére való használatának eredményét jeleníti meg. A kisalkalmazást a jobbra és balra nyilakkal addig mozgathatja, amíg a következő panelobjektumot el nem éri.
A panel egy részlete, balról jobbra a következő sorrendben megjelenített három objektummal: Szemek ikon, Hangerőszabályzó ikon és Súgó ikon. | A Shift + nyílbillentyűk a Szemek kisalkalmazás áthelyezésére való használatának eredményét jeleníti meg. A Shift + nyílbillentyűk segítségével mozgatott objektum maga előtt tolja a Hangerőszabályzó és a Súgó panelobjektumokat.
A panel egy részlete, balról jobbra a következő sorrendben megjelenített három objektummal: Hangerőszabályzó ikon, Súgó ikon és Szemek ikon. | A Ctrl + nyílbillentyűk a Szemek kisalkalmazás áthelyezésére való használatának eredményét jeleníti meg. A Ctrl + nyílbillentyűk segítségével mozgatott objektum helyet cserél a Hangerőszabályzó és a Súgó panelobjektumokkal.

A Zárolt kisalkalmazások nem mozgathatók. Egy kisalkalmazás a zárolásának feloldásához törölje a panelobjektum menüjében a Zárolás a panelhez menüpont kijelölését.

gyorsbillentyűk panelobjektum áthelyezése

##### Navigáció a fiókok között

A fiók a panelek összecsukható kiterjesztése. A következő táblázat a fiókok közötti navigációhoz használható billentyűparancsokat ismerteti. Egy megnyitott fiók tartalma között ugyanúgy navigálhat, mint a paneleken. A paneleken való navigációval kapcsolatos információkért nézze meg a részt.

Billentyűk | Funkció
--- | ---
szóköz | A fókuszban lévő fiók megnyitása vagy bezárása.
nyílbillentyűk | Navigálás a fókuszban lévő fiókban.
Esc | A fiók bezárása és a fókusz átadása fiókobjektumnak a panelen.

gyorsbillentyűk fiókok

##### Navigáció a panelmenükben

A következő táblázat ismerteti a panelmenükben való navigációhoz használható gyorsbillentyűket:

Billentyűk | Funkció
--- | ---
szóköz | A fókuszban lévő menü megnyitása.
nyílbillentyűk | Navigáció a menüben.
szóköz | Menüelem kiválasztása.
Shift F10 | A menüelemhez tartozó helyi menü megnyitása (ha van).
Esc | A menü bezárása.

gyorsbillentyűk panelmenük

##### Navigáció a kisalkalmazások között

A kisalkalmazás a panelen található egyszerű alkalmazás. A kisalkalmazások között a billentyűzet segítségével is navigálhat és megnyithatja ezen alkalmazások helyi menüjét. Ha azonban a kisalkalmazásban nincsenek fókuszba hozható vezérlőelemek, akkor nem fog tudni a vezérlőelemek között navigálni. A következő táblázat ismerteti a kisalkalmazásokban való navigációhoz használható gyorsbillentyűket.

Billentyűk | Funkció
--- | ---
szóköz | Aktiválja a fókuszban lévő kisalkalmazás vezérlőelemét, ha lehetséges. Nem minden kisalkalmazás tartalmaz aktiválható vezérlőelemeket. Ha a kisalkalmazásban nincsenek ilyen vezérlőelemek, a szóköz billentyű lenyomása hatástalan.
nyílbillentyűk | Navigáció a kisalkalmazás vezérlőelemei között.
Shift F10 | A kisalkalmazás helyi menüjének megnyitása. A menüben való navigáláshoz használja a szabványos gyorsbillentyűket. A menükben történő navigálással kapcsolatos információkért nézze meg a részt.

gyorsbillentyűk kisalkalmazások
gyorsbillentyűk panelek

#### Navigáció a munkaterületek között

A munkaterület egy különálló hely, amelyen dolgozhat. Az asztali környezetben sok ilyen munkaterület lehet, amelyek között váltogathat. Minden munkaterület különböző ablakokat és folyamatokat tartalmazhat. A következő táblázat ismerteti a munkaterületeken való navigációhoz használható gyorsbillentyűket:

Billentyűk | Funkció
--- | ---
Ctrl Alt + nyílbillentyűk | A fókuszt az előző vagy a következő munkaterületre viszi. Ez a billentyűparancs egy felugró ablakban megjeleníti a munkaterületeket képviselő ikonokat. Tartsa lenyomva a Ctrl Alt billentyűket és nyomja meg a nyílbillentyűket a fókuszban lévő munkaterület átváltásához. Ez a billentyűparancs módosítható.
Ctrl Shift Alt + nyílbillentyűk | A fókuszban lévő ablak áthelyezése az előző vagy következő munkaterületre. Ez a billentyűparancs módosítható.

gyorsbillentyűk munkaterületek

#### Navigáció az ablakokban

A következő fejezetek leírják az ablakokban való navigációhoz használható gyorsbillentyűket. Az ablak egy négyszög alakú keret a képernyőn, amelyben egy alkalmazás jelenik meg.

Az ablakokban való navigáláshoz használható minden gyorsbillentyű személyre szabható. További információkért nézze meg a fejezetet.

##### Fókusz átadása ablakoknak

Egy ablak használata vagy módosítása előtt fókuszba kell azt hozni. A következő táblázat ismerteti az ablak fókuszba hozására használható gyorsbillentyűket:

Billentyűk | Funkció
--- | ---
Alt Tab | Az ablakokat képviselő ikonok megjelenítése egy felugró ablakban. Tartsa lenyomva az Alt billentyűt és nyomja meg a Tab billentyűt az ablakokon való végiglépkedéshez, amíg el nem éri a fókuszba hozni kívánt ablakot.
Alt Esc | Az egyes ablakok előtérbe hozása, amíg el nem éri a kívánt ablakot.
Alt F6 | Vált egy alkalmazásban az ablakok között (például egy több dokumentumablakkal rendelkező szövegszerkesztőnél).

gyorsbillentyűk ablak fókuszba hozása

##### Ablakok vezérlése

Ha egy ablak fókuszban van, akkor különböző műveleteket hajthat végre rajta. A következő táblázat ismerteti az ablakok vezérlésére használható gyorsbillentyűket:

Billentyűk | Funkció
--- | ---
Alt szóköz | Az Ablak menü megnyitása.
Alt F4 | Az ablak bezárása.
Solaris: Megnyitás Linux: Alt F9 | Az ablak minimalizálása.
Alt F10 | Az ablak teljes méretűvé tétele.
Alt F5 | Teljes méretű ablak visszaállítása az eredeti méretre.

gyorsbillentyűk az ablakok vezérlése

##### Ablakok áthelyezése

A fókuszban lévő ablak áthelyezhető a képernyőn bárhová. A következő táblázat ismerteti az ablak áthelyezéséhez használható gyorsbillentyűket:

Billentyűk | Funkció
--- | ---
Alt F7 | Az áthelyezés művelet megkezdése. Az egérmutató kereszt alakúvá változik.
nyílbillentyűk | Az ablak áthelyezése tíz képponttal a nyílbillentyűvel megadott irányba.
Ctrl + nyílbillentyűk | Az ablak áthelyezése egy képponttal a nyílbillentyűvel megadott irányba.
Shift + nyílbillentyűk | Az ablak áthelyezése a nyílbillentyűvel megadott irányba és igazítása a legközelebbi ablakhoz, panelhez vagy a képernyő széléhez.
szóköz | Az ablak áthelyezésének befejezése az ablak aktuális pozícióban hagyásával.
Esc | Az áthelyezés művelet megszakítása az ablak eredeti pozícióban hagyásával.

gyorsbillentyűk ablak áthelyezése

##### Ablakok átméretezése

A fókuszban lévő ablak mérete növelhető vagy csökkenthető. A következő táblázat ismerteti a fókuszban lévő ablak átméretezéséhez használható gyorsbillentyűket:

Billentyűk | Funkció
--- | ---
Alt F8 | Az átméretezés művelet megkezdése.
nyílbillentyűk | Az ablak átméretezése a nyílbillentyűvel megadott irányba.
szóköz | Az átméretezés művelet befejezése az ablak aktuális méretének megtartásával.
Esc | Az átméretezés művelet megszakítása az ablak eredeti méretének visszaállításával.

gyorsbillentyűk ablak átméretezése

##### Navigáció a felosztott ablakokban

A felosztott ablak egy legalább két ablaktáblára felosztott ablak. A Súgóböngésző alkalmazás például felosztott ablakokat használ.

A következő táblázat leírja a felosztott ablakokban/ablaktáblákban való navigációhoz használható gyorsbillentyűket:

Billentyűk | Funkció
--- | ---
F6 | A fókuszt a következő ablaktáblára helyezi. A fókusz az ablaktáblában legutóbb fókuszban lévő vezérlőelemre kerül.
F8 | A fókuszt az ablak első átméretező fogantyújára helyezi. Az átméretező fogantyúk az ablaktáblák között jelennek meg és lehetővé teszik az ablaktáblák átméretezését. Nyomja le újra az F8 billentyűt a következő átméretező fogantyú fókuszba hozásához.

Ha egy átméretező fogantyú van fókuszban, akkor az ablaktáblát a következő táblázatban leírt gyorsbillentyűkkel módosíthatja:

Billentyűk | Funkció
--- | ---
nyílbillentyűk | Az átméretező fogantyú mozgatása kisebb lépésben.
Ctrl + nyílbillentyűk | Az átméretező fogantyú mozgatása nagyobb lépésben.
Home | Az ablaktáblát a legkisebb megengedett méretre csökkenti. Függőleges ablaktáblák esetén az átméretező fogantyútól balra a legkisebb megengedett méretre csökkenti az ablaktábla méretét. Vízszintes ablaktáblák esetén az átméretező fogantyú felett a legkisebb megengedett méretre csökkenti az ablaktábla méretét.
End | Az ablaktábla méretét a legnagyobb értékre állítja. A legnagyobb megengedett méretre növeli az ablaktábla méretét függőleges ablaktáblák esetén az átméretező fogantyútól balra, vagy vízszintes ablaktáblák esetén az átméretező fogantyú felett. A legnagyobb megengedett méretre növeli az ablaktábla méretét függőleges ablaktáblák esetén az átméretező fogantyútól balra, vagy vízszintes ablaktáblák esetén az átméretező fogantyú felett.
szóköz | Az átméretező fogantyú pozíciójának beállítása, majd a fókusz visszaadása a legutóbb fókuszban volt vezérlőelemre.
Esc | Az átméretező fogantyú pozíciójának visszaállítása az eredeti pozícióra, majd a fókusz visszaadása a legutóbb fókuszban volt vezérlőelemre.

gyorsbillentyűk felosztott ablakok
gyorsbillentyűk ablakok

#### Navigáció az alkalmazásokban

Az alkalmazások az asztalon futtatott programok, segédprogramok vagy egyéb szoftvercsomagok. Az alkalmazások a következő szabványos felhasználóifelület-összetevőkből állnak:

Ablakok

  Az ablak egy négyszög alakú keret a képernyőn, amelyben egy alkalmazás jelenik meg. Az ablakokban való navigációval kapcsolatos további információkért nézze meg a szakaszt.

Párbeszédablakok

  A párbeszédablak egy felugró ablak, amelyben információk adhatók meg vagy parancsok hajthatók végre. A párbeszédablakokban való navigációval kapcsolatos további információkért nézze meg a szakaszt.

Vezérlőelemek

  A vezérlőelemek segítségével működtethető vagy vezérelhető a felhasználói felület. Vezérlőelemek például a gombok, jelölőnégyzetek, menük és szerkesztőmezők. A különböző elérhető vezérlőelemeken való navigációval kapcsolatos további információkért nézze meg a szakaszt.

A kézikönyv ezen fejezete leírja az alkalmazások és párbeszédablakok használatának megkezdéséhez alapvető gyorsbillentyűket.

##### Alapvető gyorsbillentyűk az alkalmazásokban való navigációhoz

Mivel rengeteg alkalmazást használhat a GNOME rendszerben, ez a kézikönyv nem fejti ki azokat az egyéni gyorsbillentyűket, melyeket egy adott alkalmazásban használhat. Az alap billentyűparancsok ismerete általában elegendő egy alkalmazás használatához.

Hívóbetűk segítségével is hatékonyan navigálhat az alkalmazásokban a billentyűzetről. A hívóbetűket a menükben vagy vezérlőelemekben aláhúzott betű jelöli. Néhány esetben a művelet végrehajtásához a hívóbetű mellett szükséges az Alt billentyű lenyomása is.

A következő táblázat az alkalmazásokban való navigációhoz használható alapvető gyorsbillentyűket írja le.

Billentyűk | Funkció
--- | ---
F10 | Az alkalmazás menüsorában az első menü megnyitása.
Alt + hívóbetű | A hívóbetűhöz társított menü megnyitása.
hívóbetűk | A hívóbetűhöz társított menüpont kiválasztása.
balra nyíl és jobbra nyíl | A fókusz átváltása a menüsorban lévő menük között.
fel nyíl és le nyíl | A fókusz mozgatása a menüben.
Esc | A nyitott menük bezárása és a fókusz átadása a menüsor előtt fókuszban lévő vezérlőelemnek.
Ctrl O | A fájlválasztó párbeszédablak megnyitása.
Ctrl S | A mentés párbeszédablak megnyitása.
Ctrl L | A Hely párbeszédablak megnyitása, amelybe begépelheti a megnyitni vagy elmenteni kívánt fájl nevét.
Ctrl P | Megjeleníti a nyomtatás párbeszédpanelt, ha elérhető.
Ctrl C | A kijelölt szöveget a vágólapra másolja.
Ctrl X | A kijelölt szöveget a vágólapra másolja.
Ctrl V | Beilleszti a vágólapon található információt oda, ahol a kurzor áll.

##### Alapvető gyorsbillentyűk a párbeszédablakokban való navigációhoz

A következő táblázat a párbeszédablakokban való navigáláshoz alapvető gyorsbillentyűket írja le.

Billentyűk | Funkció
--- | ---
Alt hívóbetű | Vezérlőelem aktiválása vagy kiválasztása.
Tab | A fókusz átadása a következő vezérlőelemnek.
Ctrl Page Up | Ha egy lapfül neve van fókuszban, akkor átlép a párbeszédablak következő lapfülére.
Ctrl Page Down | Ha egy lapfül neve van fókuszban, akkor átlép a párbeszédablak előző lapfülére.
Esc | A párbeszédablak bezárása. Néhány alkalmazás-specifikus párbeszédpanel e művelet használata ellenére megtartja a beállításokat, de ezt nem javasoljuk. Ezeken a párbeszédpaneleken általában egy Bezárás vagy OK gomb található.
Enter | Végrehajtja a párbeszédablak alapértelmezett műveletét. Az alapértelmezett művelet általában a változtatások alkalmazása és a párbeszédablak bezárása.

gyorsbillentyűk párbeszédablakok
gyorsbillentyűk alkalmazások

#### Navigáció a fájlkezelőben

Alapértelmezésben a fájlkezelő a Térbeli módban működik. Ez a mód külön ablakokat használ minden egyes mappához. Lehetőség van arra is, hogy minden mappa ugyanabban az ablakban nyíljon meg, ez a Böngésző mód.

A felhasználói kézikönyvben további információk találhatók a fájlkezelő különböző használati módjairól.

##### Navigálás a mappákban

A következő táblázat a fájlkezelőn belül a mappákban való navigációhoz használható gyorsbillentyűket írja le.

Billentyűk | Funkció
--- | ---
nyílbillentyűk | A nyílbillentyűvel megadott irányban a következő vagy előző fájl vagy mappa kiválasztása.
Ctrl + nyílbillentyűk | A fókuszt a következő vagy előző fájlra vagy mappára helyezi, de nem jelöli ki az elemet. Ez lehetővé teszi egyszerre több fájl kijelölését.
szóköz | A fókuszban lévő fájl vagy mappa megnyitása.
Ctrl + szóköz | A pillanatnyilag fókuszban lévő elem kijelölése.
Egy fájlnév első n karakterére illeszkedő karaktersorozat. | A megadott karaktersorozattal kezdődő nevű első fájl vagy mappa kijelölése.
Home | Az aktuális mappa első fájljának vagy mappájának kijelölése.
End | Az aktuális mappa utolsó fájljának vagy mappájának kijelölése.
backspace | Az aktuális mappa szülőmappájának megnyitása.
Shift-F10 | Egy fájl vagy mappa helyi menüjének megnyitása.
Ctrl-F10 | Megnyitja egy mappa lezárt helyi menüjét.

##### Navigáció a böngészőablak komponensei között

A böngésző mód használatakor a fájlkezelő ablak számos komponenst tartalmaz és az egyes komponensek közötti navigációhoz külön gyorsbillentyűk vannak megadva.

Billentyűk | Funkció
--- | ---
F6 | A fókusz átváltása az oldalsáv ablaktábla és a nézet ablaktábla között.
Shift F10 | Az oldalsáv ablaktábla helyi menüjének megnyitása.

gyorsbillentyűk fájlkezelő

#### mutatónavigációs mód

A következő táblázat leírja a mutatónavigációs mód használatát (például a Yelp súgóböngészőben, az Evolution levelezőben, az Epiphany és a Firefox webböngészőkben. A mutatónavigációs módban egy billentyűzet-navigációs mód, amelyben egy kurzor (más néven szövegkurzor, szövegbeviteli kurzor vagy szövegkijelölési kurzor) segítségével lehet a dokumentumban közlekedni és szöveget kijelölni.

Billentyűk | Funkció
--- | ---
F7 | A mutatónavigációs mód bekapcsolása (csak a Yelp alkalmazásban).
balra nyíl | Balra lépés egy karakterrel.
jobbra nyíl | Jobbra lépés egy karakterrel.
fel nyíl | Felfelé lépés egy sorral.
lefelé nyíl | Lefelé lépés egy sorral.
Ctrl + balra nyíl | Az előző szó kezdetére lépés.
Ctrl + jobbra nyíl | A következő szó végére lépés.
Page Up | Felfelé görgetés egy tartalomoldallal.
Page Down | Lefelé görgetés egy tartalomoldallal
Home | Az aktuális sor elejére lépés.
End | Az aktuális sor végére lépés.
Shift + nyílbillentyűk | A jelenlegi pozícióról a cél pozícióra lépés és a köztük lévő szöveg kijelölése.
Tab | A fókusz átadása a következő elérhető vezérlőelemnek.
Shift Tab | A fókusz átadása az előző elérhető vezérlőelemnek.
Enter | Egy gomb, hivatkozás, vagy más vezérlőelem aktiválása.

mutatónavigációs mód

#### Navigáció a szabványos elemeken és vezérlőelemeken

A következő fejezetek leírják a felhasználói felület szabványos elemeinek és a vezérlőelemek használatát a billentyűzet segítségével.

##### Navigáció a menükben

A következő táblázat leírja a menükben való navigáláshoz használható gyorsbillentyűket.

Billentyűk | Funkció
--- | ---
fel nyíl és le nyíl | A fókuszt átvitele a következő vagy előző menüpontra.
jobbra nyíl | Ha a fókuszban lévő menüpont egy almenü, akkor megnyílik az almenü és az első almenüpont kerül fókuszba. Ha a fókuszban lévő menüpont nem almenü, akkor a menüsor következő menüje nyílik meg.
balra nyíl | Ha a fókuszban lévő menüpont egy almenü menüpontja, akkor a fókusz visszakerül az almenüre. Ha a fókuszban lévő menüpont nem egy almenü menüpontja, akkor a menüsor előző menüje nyílik meg.
Enter | A fókuszban lévő menüpont kiválasztása és a nyitott menük bezárása.
hívóbetű | A hívóbetűhöz társított menüpont kiválasztása és a nyitott menük bezárása.
szóköz | A fókuszban lévő menüpont kiválasztása és a nyitott menük bezárása, kivéve ha a menüpont jelölőnégyzet vagy választógomb. Ezekben az esetekben a menü nem zárul be.
Esc | A menü bezárása.

gyorsbillentyűk menük

##### Navigáció a gombok között

A gomb vezérlőelemmel művelet végrehajtása kezdeményezhető. A legtöbb gomb négyszög alakú és tartalmaz szöveges címkét.

Minta gomb

Bezárás gomb.

A következő táblázat a gombok közötti navigációhoz használható gyorsbillentyűket írja le.

Billentyűk | Funkció
--- | ---
szóköz | A fókuszban lévő gomb aktiválása. Egyenértékű a gombra kattintással az egérrel.
Enter | A fókuszban lévő gomb aktiválása. Ha nem gomb van fókuszban, akkor a párbeszédablak alapértelmezett műveletének végrehajtása.

gyorsbillentyűk gombok

##### Navigáció a választógombokon

A választógomb vezérlőelemmel több, egymást kölcsönösen kizáró lehetőség közül lehet egyet kiválasztani.

Minta választógomb

Két minta választógomb.

A következő táblázat leírja a választógombok közötti navigációhoz használható gyorsbillentyűket.

Billentyűk | Funkció
--- | ---
nyílbillentyűk | A következő vagy előző választógomb kiválasztása és a másik választógomb kijelölésének törlése.

gyorsbillentyűk választógombok

##### Navigáció a jelölőnégyzetek között

A jelölőnégyzet vezérlőelemmel módosítható egy beállítás kiválasztása.

Minta jelölőnégyzet

Minta jelölőnégyzet.

A következő táblázat leírja a jelölőnégyzetek kezeléséhez használható gyorsbillentyűket.

Billentyűk | Funkció
--- | ---
szóköz | A jelölőnégyzet bejelölése vagy törlése.

gyorsbillentyűk jelölőnégyzetek

##### Navigáció a szerkesztőmezőkben

A szerkesztőmező vezérlőelemekbe szöveget írhat.

Minta egysoros szerkesztőmező

Minta szerkesztőmező egy adatbeviteli sorral.

A következő táblázat leírja az egysoros szerkesztőmezőben navigációhoz használható gyorsbillentyűket.

Billentyűk | Funkció
--- | ---
balra nyíl | A kurzor mozgatása balra egy karakterrel.
jobbra nyíl | A kurzor mozgatása jobbra egy karakterrel.
Ctrl balra nyíl | A kurzor pozícióját az aktuális szó elejére helyezi. Tartsa lenyomva a Ctrl billentyűt és nyomja meg a balra nyilat, ha a kurzort az előző szó elejére szeretné mozgatni.
Ctrl jobbra nyíl | A kurzor mozgatása az aktuális szó végére. Tartsa lenyomva a Ctrl billentyűt és nyomja meg a jobbra nyilat a kurzor mozgatásához a következő szó végére.
Home | A kurzor mozgatása a sor elejére.
End | A kurzor mozgatása a sor végére.
Shift balra nyíl vagy jobbra nyíl | A kurzortól balra vagy jobbra egyszerre egy karakter kijelölése.
Shift Ctrl balra nyíl vagy jobbra nyíl | A kurzortól balra vagy jobbra egyszerre egy szó kijelölése.
Shift Home | A teljes szöveg kijelölése a kurzortól balra.
Shift End | A teljes szöveg kijelölése a kurzortól jobbra.
Ctrl A | A szerkesztőmező teljes szövegének kijelölése.

Az előző táblázatban felsorolt gyorsbillentyűkön kívül a többsoros szerkesztőmezőkben a következő táblázatban található gyorsbillentyűk is használhatók.

Billentyűk | Funkció
--- | ---
Page Up | A kurzor mozgatása az aktuális nézet elejére. Nyomja meg újra a Page Up billentyűt a kurzor az előző nézet elejére mozgatásához.
Page Down | A kurzor mozgatása az aktuális nézet végére. Nyomja meg újra a Page Down billentyűt a kurzor az előző nézet végére helyezéséhez.
Ctrl fel nyíl | A kurzor mozgatása az aktuális bekezdés elejére. Tartsa lenyomva a Ctrl billentyűt és nyomja meg a fel nyíl billentyűt a kurzor mozgatásához az előző bekezdés végére.
Ctrl lefelé nyíl | A kurzor mozgatása az aktuális bekezdés végére. Tartsa lenyomva a Ctrl billentyűt és nyomja meg a le nyíl billentyűt a kurzor mozgatásához az előző bekezdés végére.
Ctrl Page Up | A kurzor mozgatása balra egy nézetszélességgel.
Ctrl Page Down | A kurzor mozgatása jobbra egy nézetszélességgel.
Ctrl Home | A kurzor mozgatása a szerkesztőmező elejére.
Ctrl End | A kurzor mozgatása a szerkesztőmező végére.
Ctrl Tab | A fókusz átadása a párbeszédablak következő vezérlőelemének.
Shift Page Up | A szöveg kijelölése az aktuális nézet elejéig. Tartsa lenyomva a Shift billentyűt és nyomja meg a Page Up billentyűt a kijelölés kiterjesztéséhez az előző nézet elejéig.
Shift Page Down | A szöveg kijelölése az aktuális nézet végéig. Tartsa lenyomva a Shift billentyűt és nyomja meg a Page Down billentyűt a kijelölés kiterjesztéséhez az előző nézet végéig.
Shift Home | A szöveg kijelölése a sor elejéig.
Shift End | A szöveg kijelölése a sor végéig.
Shift Ctrl fel nyíl | A szöveg kijelölése a bekezdés elejéig, majd az előző bekezdés elejéig.
Shift Ctrl lefelé nyíl | A szöveg kijelölése a bekezdés végéig, majd a következő bekezdés végéig.
Shift Ctrl Home | A szöveg kijelölése a szerkesztőmező elejéig.
Shift Ctrl End | A szöveg kijelölése a szerkesztőmező végéig.

gyorsbillentyűk szerkesztőmezők

##### Navigáció a léptetőgombokon

A léptetőgomb vezérlőelem segítségével számértékek vihetők be vagy választhatók ki a lehetséges értékek listájából.

Minta léptetőgomb

Minta léptetőgomb. Egy szerkesztőmezőt, valamint felfelé és lefelé mutató nyilakat tartalmaz.

A léptetőgomb szerkesztőmező területén használható gyorsbillentyűk a szakaszban vannak felsorolva. A következő táblázat leírja a léptetőgomb felfelé és lefelé nyilainak kezeléséhez használható gyorsbillentyűket.

Billentyűk | Funkció
--- | ---
fel nyíl vagy le nyíl | A léptetőgomb értékének növelése vagy csökkentése kis mértékben.
Page Up vagy Page Down | A léptetőgomb értékének növelése vagy csökkentése nagy mértékben.

gyorsbillentyűk léptetőgombok

##### Navigáció a legördülő listákban

A legördülő lista vezérlőelem segítségével több elérhető elem közül választható egy. A legördülő lista tartalmaz egy gombot, amely az elérhető elemek megjelenítésére szolgál.

Minta legördülő lista

Minta legördülő lista.

A következő táblázat leírja a legördülő listában való navigációhoz használható gyorsbillentyűket.

Billentyűk | Funkció
--- | ---
szóköz | Ez a billentyű a következő funkciók egyikét hajtja végre: Ha a legördülő lista nincs legördítve, akkor legördíti azt. Ha a legördülő lista le van gördítve, akkor véglegesíti az aktuális kijelölést és bezárja a listát.
fel nyíl | Az előző listaelem kiválasztása.
lefelé nyíl | A következő listaelem kiválasztása.
Esc | A lista bezárása a kijelölés módosítása nélkül.

gyorsbillentyűk legördülő listák

##### Navigáció a kombinált listamezőkben

A kombinált listamező vezérlőelem egy szerkesztőmezőből és egy legördülő listából áll.

Minta kombinált listamező

Minta kombinált listamező. Egy szerkesztőmezőt és a legördülő lista megjelenítésére használható nyíl gombot tartalmaz.

Ha a szerkesztőmező van fókuszban, akkor a szakaszban felsorolt gyorsbillentyűk használatával navigálhat a szerkesztőmező területén. Ha a szerkesztőmező van fókuszban, akkor a következő táblázatban felsorolt gyorsbillentyűket is használhatja a legördülő lista területén való navigálásra.

Billentyűk | Funkció
--- | ---
fel nyíl | A legördülő lista előző elemének kijelölése a lista megjelenítése nélkül.
lefelé nyíl | A legördülő lista következő elemének kijelölése a lista megjelenítése nélkül.
Ctrl lefelé nyíl | A legördülő lista megnyitása.

Ha a legördülő lista van fókuszban, akkor a következő táblázatban felsorolt gyorsbillentyűket használhatja a legördülő lista területén való navigálásra.

Billentyűk | Funkció
--- | ---
fel nyíl | Az előző listaelem kiválasztása.
lefelé nyíl | A következő listaelem kiválasztása.
Home | A lista első elemének kiválasztása.
End | A lista utolsó elemének kiválasztása.
Page Up | Az aktuális listanézet első elemének kiválasztása.
Page Down | Az aktuális listanézet utolsó elemének kiválasztása.
szóköz | A jelenlegi kijelölés véglegesítése és a legördülő lista bezárása.
Ctrl Page Up | Balra görgetés a listában, ha szükséges.
Ctrl Page Down | Jobbra görgetés a listában, ha szükséges.

gyorsbillentyűk kombinált listamezők

##### Navigáció a csúszkákon

A csúszka vezérlőelem segítségével egy folytonos értékhalmazból választható ki érték.

Minta csúszka

Minta csúszka. Egy csúszka vezérlőelem jelenik meg, amely balra vagy jobbra mozgatható.

A következő táblázat leírja a csúszkán való navigációhoz használható gyorsbillentyűket.

Billentyűk | Funkció
--- | ---
balra nyíl vagy fel nyíl | A csúszkát kisebb lépéssel balra vagy felfelé mozgatja.
jobbra nyíl vagy le nyíl | A csúszkát kisebb lépéssel jobbra vagy lefelé mozgatja.
Page Up | A csúszkát nagyobb lépéssel balra vagy felfelé mozgatja.
Page Down | A csúszkát kisebb lépéssel jobbra vagy lefelé mozgatja.
Home | A csúszkát a legnagyobb értékre állítja.
End | A csúszkát a legkisebb értékre állítja.

gyorsbillentyűk csúszkák

##### Navigáció a lapfülek között

Minta párbeszédablak lapfülekkel

A gnome-terminal alkalmazás profil szerkesztése párbeszédablaka, hat lapfüllel.

Az ablakok és párbeszédablakok néha logikai szakaszokra vannak felosztva, amelyek közül egyszerre csak egy jelenik meg. A szakaszokat lapfüleknek nevezzük és egy szöveges címkével rendelkező lap azonosítja őket.

A következő táblázat leírja az ablak vagy párbeszédablak lapfülein való navigáláshoz használható gyorsbillentyűket, ha a lapfül neve van fókuszban.

Billentyűk | Funkció
--- | ---
balra nyíl | A fókusz átadása az előző lapfülnek.
jobbra nyíl | A fókusz átadása a következő lapfülnek.
Tab vagy Ctrl le nyíl | A fókusz átadása az aktív lapfül első vezérlőelemének.

A következő táblázat leírja az ablak vagy párbeszédablak lapfülein való navigálásra használható gyorsbillentyűket, ha a lap egy vezérlőeleme van fókuszban.

Billentyűk | Funkció
--- | ---
Ctrl Alt Page Up | A fókusz átadása az előző lapfülnek.
Ctrl Alt Page Down | A fókusz átadása a következő lapfülnek.
Ctrl Tab | A fókusz átadása a lapfüleken kívüli következő vezérlőelemnek.

gyorsbillentyűk lapfülek

##### Navigáció a listákban

A következő táblázat leírja a többoszlopos listákban való navigálásra használható gyorsbillentyűket, ha az oszlopfejléc van fókuszban.

Billentyűk | Funkció
--- | ---
balra nyíl vagy jobbra nyíl | A fókusz átadása az előző vagy a következő oszlopfejlécnek.
szóköz | A fejléc aktiválása. Ez a művelet általában az oszlopfejléc szerint rendezi a listát.
Tab | A fókusz átadása a lista tartalmának.

A következő táblázat leírja a többoszlopos listákban való navigálásra használható gyorsbillentyűket, ha a lista tartalma van fókuszban.

Billentyűk | Funkció
--- | ---
nyílbillentyűk | A következő vagy előző sor vagy oszlop kijelölése.
Page Up | A listanézetoldal felső sorának kiválasztása. Nyomja meg újra a Page Up billentyűt az előző oldal felső sorának kijelöléséhez.
Page Down | A listanézetoldal alsó sorának kiválasztása. Nyomja meg újra a Page Down billentyűt a következő oldal alsó sorának kijelöléséhez.
Home | A lista első sorának kijelölése.
End | A lista utolsó sorának kijelölése.
Shift + nyílbillentyűk | Többsoros kijelöléseket támogató listáknál a következő vagy előző sor vagy oszlop hozzáadása a kijelöléshez. Csak egysoros kijelöléseket támogató listáknál a következő vagy előző sor vagy oszlop kijelölése.
Shift Page Up | Az oldal minden sorának kijelölése az aktuálisan kijelölt elemtől a legfelső sorig.
Shift Page Down | Az oldal minden sorának kijelölése az aktuálisan kijelölt elemtől a legalsó sorig.
Shift Home | Minden sor kijelölése az aktuálisan kijelölt elemtől a lista első soráig.
Shift End | Minden sor kijelölése az aktuálisan kijelölt elemtől a lista utolsó soráig.
Ctrl + nyílbillentyűk | A fókusz átadása a következő sornak vagy oszlopnak, de a kijelölés kiterjesztése nélkül. További elemek a szóköz billentyűvel jelölhetők ki.
Ctrl Page Up | A fókusz átadása az oldal legfelső sorának, de a kijelölés kiterjesztése nélkül.
Ctrl Page Down | A fókusz átadása az oldal legalsó sorának, de a kijelölés kiterjesztése nélkül.
Ctrl Home | A fókusz átadása a lista legfelső sorának, de a kijelölés kiterjesztése nélkül.
Ctrl End | A fókusz átadása a lista legalsó sorának, de a kijelölés kiterjesztése nélkül.
Enter | Az elem aktiválása.
Ctrl A | Több elem kijelölését támogató listáknál a lista minden elemének kijelölése.
Shift Tab | A fókusz átadása az oszlopfejlécnek, ha lehetséges.

gyorsbillentyűk listák

##### Navigálás a fanézetekben

A fanézet egy kibontható és összecsukható szakaszokat tartalmazó felhasználói felületelem. A fanézet általában egy hierarchikus struktúrát képvisel.

Minta fanézetstruktúra

A Gedit Beállítások párbeszédablakának kategória fanézete. Három alkategóriát tartalmaz.

A fanézetekben való navigációhoz a szakaszban leírt gyorsbillentyűket használhatja. Ezeken a gyorsbillentyűkön kívül a következő táblázatban leírt gyorsbillentyűk is használhatók a fanézet elemei közötti navigációra.

Billentyűk | Funkció
--- | ---
+ vagy shift jobbra nyíl | A fókuszban lévő elem kibontása.
- vagy shift balra nyíl | A fókuszban lévő elem összecsukása.
backspace | A szülőelem kijelölése.
Ctrl F | Keresés párbeszédablak megjelenítése, ha a fanézet támogatja a keresést. Ide begépelheti a keresendő fanézetelem nevét.

#### Gyorsbillentyűk személyre szabása

A Gyorsbillentyűk beállítóeszköz segítségével megjeleníthetők a GNOME asztali környezetben navigáláshoz használható alapértelmezett gyorsbillentyűk. Az alapértelmezett gyorsbillentyűk saját igényei szerint személyre szabhatók. Létrehozhatók forróbillentyűk is. A forróbillentyűk alkalmazásokat elindító gyorsbillentyűk.

A Gyorsbillentyűk beállítóeszköz elindításához válassza a Rendszer Beállítások Gyorsbillentyűk menüpontot. A Munkaasztal táblázatban megjelennek az egyes műveletekhez társított gyorsbillentyűk.

##### Gyorsbillentyűk hozzárendelése és törlése

Gyorsbillentyű hozzárendeléséhez tegye a következőket:

1. Válassza ki azt a műveletet, amely gyorsbillentyűjét személyre szeretné szabni. A sor ki lesz jelölve és következő szöveg jelenik meg a Gyorsbillentyű oszlopban: Gépeljen be egy új gyorsbillentyűt, vagy nyomja meg a Backspace billentyűt a törléshez.

2. Nyomja le a művelethez társítani kívánt billentyűkombinációt. Az új gyorsbillentyű megjelenik a Gyorsbillentyű oszlopban.

Gyorsbillentyű letiltásához tegye a következőket:

1. Válassza ki azt a műveletet, amely gyorsbillentyűjét le szeretné tiltani. A sor ki lesz jelölve és következő szöveg jelenik meg a Gyorsbillentyű oszlopban: Gépeljen be egy új gyorsbillentyűt, vagy nyomja meg a Backspace billentyűt a törléshez.

2. Nyomja meg a Backspace billentyűt. A gyorsbillentyűt ezzel letiltotta.

gyorsbillentyűk személyre szabás

## Gyengén látás vagy vakság

A gyengén látástól a vakságig a látás korlátozottsága változó lehet. A gyengén látás tünetei változóak lehetnek: egyebek közt homályos látás, közel- vagy távollátás, színvakság, csőlátás. Az ilyen fogyatékossággal élőknek nehézségeket okozhat a számítógép képernyőjén látott kép vagy szöveg értelmezése, illetve a szem- és kézmozdulatok koordinációját igénylő különböző feladatok végrehajtása, például az egér mozgatása. A szövegméret és a szövegszín sokat számít az olvashatóság szempontjából a csökkentlátók számára.

A gyengén látókat vagy vakokat segítő akadálymentesítési technológiák a következők:

- Az asztali környezet megjelenésének javítása – A felhasználók a jobb olvashatóság érdekében módosíthatják az asztali környezet megjelenését, például nagyobb méretű szöveget és nagy kontrasztú témát használva.

- Képernyőnagyító – Ez egy nagyítólencsére hasonlít. Ennek felhasználói kiválaszthatják hogy a számítógép képernyőjének melyik területe legyen felnagyítva, a fókuszt pedig mozgatni tudják a képernyő különböző területei között.

- Képernyőolvasó – A képernyőn megjelenő információkat beszédszintetizátoron vagy frissíthető braille kijelzőn teszi elérhetővé. A képernyőolvasó szoftverek csak szöveges alapú információkat alakítanak át. A grafikus információkat csak akkor tudja átalakítani, ha egy alternatív szöveges leíró rész leírja a vizuális képet. A vak felhasználók ezt az akadálymentesítési eszközt használhatják.

### Az asztali környezet megjelenésének javítása

Ez a fejezet leírja, hogy milyen módszerekkel módosítható a GNOME asztali környezet megjelenése a látássérült felhasználók számára az akadálymentesség javítása érdekében.

#### Személyre szabási lehetőségek

Számos lehetőség áll rendelkezésre az asztali környezet megjelenésének saját igényei szerinti személyre szabásához. Ezek a következők:

Témák

  A téma megváltoztatása az asztali környezet megjelenésének konzisztens személyre szabásának leghatékonyabb módja. A témákkal az asztal megjelenésének igényei szerinti személyre szabásával kapcsolatos további információkért nézze meg a részt.

Az asztali környezet és az alkalmazások beállításai

  A munkaasztalon megjelenő komponensek megjelenését külön-külön szabhatja személyre a kívánt megjelenítési beállítások eléréséhez. A témák használatán túl, vagy ennek alternatívájaként beállíthatja az asztali környezetet és az alkalmazásokat is. További információkért nézze meg a részt.

A következő táblázat összefoglalja, hogy milyen módosításokat hajthat végre a GNOME asztali környezet megjelenésének megváltoztatása érdekében, valamint hogy hol hajthatók végre ezek a módosítások. Megjegyzés: ez a leírás nem nyújt részletes utasításokat az asztali környezet megjelenésének személyre szabásáról. Az asztali környezet által biztosított személyre szabási eszközök használatáról részletes utasításokat az adott eszköz súgója vagy a Felhasználói kézikönyv tartalmaz.

Gyors referencia az asztali környezet megjelenésének javításáról

Ha szeretné megváltoztatni az... | Használja...
--- | ---
asztali környezet megjelenését nagy vagy kis kontrasztú színek, vagy nagy méretű betűk használatára. | Használja a Téma beállítóeszközt.
asztal hátterét. | Használja a Munkaasztal háttere beállítóeszközt, és a fájlkezelő Hátterek és matricák menüpontját.
Csak az egérmutató megjelenésének javítása. | A Megjelenés beállítóeszköz Téma lapján válassza a testreszabás lehetőséget; majd az egérmutató lapfülön adja meg az önnek tetsző beállításokat.
asztal hátterén és az összes alkalmazásban megjelenített betűkészletet. | A Megjelenés beállítóeszköz Betűkészletek lapfülét.
a Szövegszerkesztő, a Terminál vagy a Súgó alkalmazás alapértelmezett betűkészlet-beállításait. | Alapértelmezésben ezek az alkalmazások az alapértelmezett alkalmazás-betűkészletet használják, amely megadható a Megjelenítés beállítóeszközzel, de felülbírálható az adott alkalmazás Beállítások párbeszédablakában.

az asztali környezet megjelenésének személyre szabása

#### Témák használata az asztal személyre szabásához

Ez a fejezet leírja, hogyan szabható személyre a GNOME asztali környezet megjelenése témák használatával.

##### A témák használatának bemutatása

A téma összehangolt beállítások gyűjteménye, amely egy asztali komponens vagy a komponensek csoportjának megjelenését. A témák segítségével szükség szerint módosítható és irányítható az asztali környezet megjelenése. Téma alkalmazásakor a rendszer egyszerre sok komponenst módosít a kívánt hatás elérése érdekében. Ha például olyan témát alkalmaz, amely megnöveli a betűméretet az asztali környezetben, akkor a téma a panelek és az ikonok méretét is módosítja a betűmérettel való legjobb kompatibilitás eléréséhez.

A téma az asztali környezet különböző részeit befolyásoló beállításokat tartalmaz, ezek a következők:

Vezérlőelemek

  A téma Vezérlőelemek beállítása meghatározza minden ablak, alkalmazás, panel, és kisalkalmazás megjelenését. A vezérlőelemek beállítás meghatározza a GNOME-alapú felületi elemek (ablakok, alkalmazások, panelek és kisalkalmazások) vizuális megjelenését, hasonlóan a menük, ikonok és gombok megjelenéséhez. Az asztali környezetben elérhető egyes vezérlőelem-beállítási lehetőségek speciális akadálymentesítési igények figyelembe vételével lettek megtervezve.

Ablakszegély

  Az ablakszegély beállítás az ablak külső szegélyének megjelenését határozza meg.

Ikon

  Az ikon beállítás a paneleken és az asztal hátterén lévő ikonok megjelenését határozza meg.

témák

##### Téma kiválasztása

Téma kiválasztásához tegye a következőket:

1. Válassza a Rendszer Beállítások Megjelenés menüpontot. A témák listáját a Téma fül alatt találja.

2. A listából válasszon egy témát. A rendszer automatikusan alkalmazza a témát az asztali környezetre.

   Számos akadálymentesítési téma áll rendelkezésre, a különböző akadálymentesítési igényeknek megfelelően. Ezek a következők:

   Akadálymentesítési igényekhez tervezett témák

   Téma neve | Leírás
   --- | ---
   Nagy kontraszt | Sötét szöveg világos háttéren, nagy kontrasztú színek használatával.
   Nagy kontraszt és inverz | Világos szöveg sötét háttéren, nagy kontrasztú színek használatával.
   Nagy szöveg | Ez a téma javaslatot tesz a betűméret 18 pontra növelésére. Az előtér- és háttérszín az Alapértelmezett asztali téma által megadott marad. A javasolt betűkészlet alkalmazásához nyomja meg a Betűkészlet alkalmazása gombot.
   Nagy kontraszt és nagy szöveg | Ez a téma javaslatot tesz a betűméret 18 pontra növelésére világos háttéren sötét szöveg használatával. A javasolt betűkészlet alkalmazásához nyomja meg a Betűkészlet alkalmazása gombot.
   Nagy kontraszt, nagy szöveg és inverz | Ez a téma javaslatot tesz a betűméret 18 pontra növelésére, sötét háttéren világos szöveg használatával. A javasolt betűkészlet alkalmazásához nyomja meg a Betűkészlet alkalmazása gombot.

Néhány GNOME disztribúcióban előre beépített kis kontrasztú, kis kontrasztú és nagy méretű szöveg témák találhatók, hasonlóan a nagy kontrasztú témákhoz.

A témához tartozó vezérlőelemek, ablakszegély- és ikonbeállítások megjelenítéséhez jelöljön ki egy témát a Megjelenés beállításai párbeszédablakban, majd nyomja meg a Testreszabás gombot. A Téma személyre szabása párbeszédablak minden beállítási kategóriához tartalmaz egy külön lapot. Minden szakasz megjeleníti az elérhető beállítások listáját és kiemeli a téma aktuális beállítását.

témák asztal

##### Téma vezérlőelem-beállításainak módosítása

A témához tartozó vezérlőelem-beállítások módosításához tegye a következőket:

1. A Megjelenés beállításai párbeszédablakban válassza ki a módosítani kívánt témát.

2. Nyomja meg a Testreszabás gombot. Megjelenik a Téma személyre szabása párbeszédablak.

3. Az elérhető vezérlőelem-beállítások megjelenítéséhez válassza a Felhasználói felület elemei lapot.

4. Jelölje ki a listában az aktuális témához társítani kívánt vezérlőelem-beállításokat, majd nyomja meg a Bezárás gombot. Az alábbi táblázat felsorolja az akadálymentesítési igényeknek megfelelő beállításokat.

Akadálymentesítési igényekhez tervezett vezérlőelem-beállítások

Vezérlőelem-beállítás | Leírás
--- | ---
Nagy kontraszt | Sötét szöveg világos háttéren, nagy kontrasztú színek használatával.
Nagy kontraszt és inverz | Világos szöveg sötét háttéren, nagy kontrasztú színek használatával.
Nagy szöveg | A vezérlőelemek méretét a nagyobb betűmérethez igazítja. A betűméret megnöveléséhez használja a Megjelenés beállítóeszközt. Az előtér- és háttérszín az Alapértelmezett asztali témánál megadott marad.
Nagy kontraszt és nagy szöveg | Sötét szöveg világos háttéren, nagy kontrasztú színek használatával. A vezérlőelemek méretét a nagyobb betűmérethez igazítja. A betűméret megnöveléséhez használja a Megjelenés beállítóeszközt.
Nagy kontraszt, nagy szöveg és inverz | Sötét háttéren világos szöveg nagy kontrasztú színek használatával. A vezérlőelemek méretét a nagyobb betűmérethez igazítja. A betűméret megnöveléséhez használja a Megjelenés beállítóeszközt.

##### Téma ablakkeret-beállításának megváltoztatása

A témához tartozó ablakkeret-beállítás módosításához tegye a következőket:

1. A Megjelenés beállítóeszköz elindítása után lépjen a Téma lapfülre, majd válassza ki a módosítani kívánt témát.

2. Nyomja meg a Testreszabás gombot. Megjelenik a Téma személyre szabása párbeszédablak.

3. Válassza az Ablakkeret fület az elérhető ablakkeret-beállítások megjelenítéséhez.

4. A listából válassza ki a témához társítani kívánt ablakkeret-beállítást, majd nyomja meg a Bezárás gombot. Az Atlanta például akadálymentes ablakkeret.

témák ablakkeret

##### Téma ikonbeállításainak módosítása

A témához tartozó ikonbeállítások módosításához tegye a következőket:

1. A Megjelenés beállítóeszköz elindítása után lépjen a Téma lapfülre, majd válassza ki azt a témát, melyet módosítani szeretne.

2. Nyomja meg a Testreszabás gombot. Megjelenik a Téma személyre szabása párbeszédablak.

3. Válassza az Ikonok fület az elérhető ikonbeállítások megjelenítéséhez.

4. A listából válassza ki a témához társítani kívánt ikonbeállítást, majd nyomja meg a Bezárás gombot. A következő táblázat megjeleníti az akadálymentesítési igényeknek megfelelő ikonbeállításokat.

Akadálymentesítéshez tervezett ikonbeállítások

Ikonbeállítás | Leírás
--- | ---
Nagy kontraszt | Sötét alapon világos ikonok, nagy kontrasztú színek használatával.
Nagy kontraszt és inverz | Világos alapon sötét ikonok, nagy kontrasztú színek használatával.

témák ikon

##### Saját témák létrehozása

A saját témák létrehozásával kapcsolatos információkért nézze meg a Rendszeradminisztrációs kézikönyvet.

témák saját létrehozása

#### Az asztali környezet egyes komponenseinek személyre szabása

Ez a szakasz leírja, hogyan szabhatja személyre külön-külön az asztali környezet egyes komponenseit.

##### Az asztal hátterének személyre szabása

A témák nincsenek hatással az asztali környezet hátterére. Ha szeretné beállítani az asztali környezet hátterét, válassza a Rendszer Beállítások Megjelenés menüpontját, majd válasszon egy hátteret a Háttér lapfülön található listából. Ha nincs kiválasztva háttér, akkor az első listában található háttér lesz használva.

az asztali környezet megjelenésének személyre szabása az asztal háttere

##### Az asztal háttérobjektumainak személyre szabása

Az asztal hátterén megjelenő ikonok méretét a Fájlkezelő beállításai beállítóeszköz vezérli. Az ikonok méretének megváltoztatásához tegye a következőket:

1. A Fájlkezelő ablakában válassza a Szerkesztés Beállítások menüpontot.

2. Válassza a Nézetek fület.

3. Az Ikonnézet alapbeállításai csoportban válassza ki a használni kívánt nagyítási szintet az Alapértelmezett nagyítás legördülő listából.

az asztali környezet megjelenésének személyre szabása asztal háttérobjektumai

##### Betűkészletek személyre szabása

Ez a fejezet leírja, hogyan szabhatók személyre az asztali környezetben és a gyakran használt alkalmazásokban a betűkészletek.

Ha nehézségei vannak az asztalon és az asztal hátterén használt alapértelmezett betűkészlet és betűméret használatával, akkor igényei szerint személyre szabhatja a betűkészletek beállításait.

Különböző beállításokat adhat meg az asztali környezet következő összetevőinek és az alkalmazásoknak:

- A teljes asztali környezet, kivéve az asztal hátterét

- Csak az asztal háttere

- Terminál

- Szövegszerkesztő

- Súgó

- Böngésző

###### Az asztali környezet betűkészleteinek személyre szabása

A Megjelenés beállítóeszköz lehetővé teszi az asztali környezet alapértelmezett betűkészletének megadását.

A Megjelenés beállítóeszköz elindításához válassza a Rendszer Beállítások Megjelenés menüpontot. A Betűkészletek fül a következő lehetőségeket tartalmazza:

Alkalmazás betűkészlete

  Válassza ezt a gombot az asztali környezetben, a GNOME-alapú alkalmazások és panelalkalmazások ablakaiban és párbeszédpaneljein megjelenő szövegek alapértelmezett betűkészletének kiválasztásához.

  Ha a Téma beállítóeszközt használja téma kiválasztására és megnyomja a Betűkészlet alkalmazása gombot, akkor a témához tartozó betűkészlet felülírja a Betűkészlet alkalmazásban megadott betűkészletet.

Dokumentum betűkészlete

  Nyomja meg ezt a gombot a dokumentumok megjelenítéséhez használt betűkészlet kiválasztásához.

Asztal betűkészlete

  Nyomja meg ezt a gombot az asztal hátterén megjelenő szöveg betűkészletének kiválasztásához.

Ablak címsorának betűkészlete

  Nyomja meg ezt a gombot az ablakok címsorában megjelenő szöveg betűkészletének kiválasztásához.

Rögzített szélességű betűkészlet

  Nyomja meg ezt a gombot a dokumentumok szerkesztésekor használandó betűkészlet kiválasztásához.

Betűkészletek megjelenése

  A betűkészletek az asztali környezetben való megjelenésének megadásához válassza a következő beállítások egyikét:

  - Fekete-fehér

  - A legszebb betűforma

  - A legjobb kontraszt

  - Simítás a képponton belül

Ha nagy méretű betűkészleteket használ, szükség lesz az ablaktáblák méretének megváltoztatására az ezeket használó alkalmazásokban, például a fájlkezelőben és a súgóböngészőben.

A Megjelenés beállítóeszközzel és a betűkészletekkel kapcsolatos további információkért lásd a Felhasználói kézikönyvet.

az asztali környezet megjelenésének személyre szabása asztali környezet betűkészletei

###### Alkalmazások betűkészleteinek személyre szabása

Alapértelmezésben a GNOME alkalmazások a Megjelenés beállítóeszközben megadott betűkészletet használják. Néhány alkalmazás megengedi ezen alapértelmezett betűkészlet megváltoztatását. Ezek a következők:

- Súgóböngésző

- Szövegszerkesztő

- Terminál

- Böngésző

az asztali környezet megjelenésének személyre szabása egyéni betűkészlet beállítása
az asztali környezet megjelenésének személyre szabása betűkészletek

#### Speciális akadálymentesítési igények kielégítése

Az alábbi szakaszok összegzik az asztali környezet akadálymentesítésének adott területeken való javításához szükséges lépéseket.

##### Nagy vagy kis kontrasztú asztali környezet használata

Ha az asztali környezetet nagy vagy kis kontraszttal szeretné használni, akkor tegye a következőket:

1. A Megjelenés beállítóeszköz Téma lapfülén válassza ki az asztali környezet kívánt nagy vagy kis kontrasztú témáját.

2. Használja a Háttér lapfület az asztali környezet hátterének személyre szabásához. A következő lehetőségeket adhatja meg:

   - A Háttérkép listából válassza a Nincs háttérkép beállítást.

   - A Színek listából válassza a Homogén szín beállítást.

   - Válassza ki az igényeinek megfelelő háttérszínt.

3. A Terminál alkalmazásban győződjön meg róla, hogy a Profil szerkesztése párbeszédablak Színek lapján a Rendszertéma színeinek használata beállítás van kiválasztva.

4. A Gedit alkalmazásban győződjön meg róla, hogy a Beállítások ablak Betűk és színek lapján a Téma alapértelmezett színeinek használata beállítás van kiválasztva.

nagy kontrasztú asztali környezet
kis kontrasztú asztali környezet

##### Nagy szöveg használata

Az asztali környezetben nagy szöveg használatához tegye a következőket:

1. A Megjelenés beállítóeszköz segítségével válassza a Nagy szöveg témát.

2. Nyomja meg a Betűkészlet alkalmazása gombot az asztali környezetben és az ablakkeretében használt betűkészlet méretének növeléséhez.

3. A Betűkészlet beállítóeszköz Asztal betűkészlete lehetőségének segítségével növelje az asztal háttérobjektumainak megjelenítéséhez használt betűkészlet méretét.

4. Növelje a Terminál ablak tartalmának megjelenítéséhez használt betűkészlet méretét.

5. Ha a gedit Beállítások ablakában a Téma alapértelmezett betűkészletének használata lehetőség ki van választva, akkor a gedit a kiválasztott nagy szöveg témában megadott betűméretet használja. Ha azonban a Téma alapértelmezett betűkészletének használata lehetőség nincs kiválasztva, akkor növelje a gedit által a szövegszerkesztő ablak tartalmának megjelenítéséhez használt betűkészlet méretét. További információkért lásd a gedit kézikönyvét.

6. Ablaktáblákat használó alkalmazások (például a fájlkezelő és a súgóböngésző) használata esetén szükséges lehet az ablaktáblák méretének a nagy szöveghez igazítása. További információkért lásd a megfelelő alkalmazások online súgóját.

nagy szöveg használata

### Orka: Képernyőolvasó és nagyító

Az Orka képernyőolvasó és nagyító alkalmazás lehetővé teszi a gyengén látó vagy vak felhasználóknak a GNOME asztali környezet és az ahhoz tartozó alkalmazások használatát. Az Orka a következő funkciókat nyújtja:

- Képernyőolvasó

  A képernyőolvasó lehetővé teszi a látássérült felhasználók számára a Gnome asztali környezet alkalmazásainak használatát beszéd- vagy braille kimeneten keresztül.

- Nagyító

  A nagyító lehetővé teszi a gyengén látó felhasználóknak az automatizált fókuszkövetést és a teljes képernyős nagyítást.

A következő fejezetek információt biztosítanak az Orka képernyőolvasó és nagyító alkalmazásról és annak használatáról.

#### Az Orka bemutatása

##### Mi az Orka?

Az Orka egy rugalmas, bővíthető és hatékony akadálymentesítési megoldás látássérültek számára. Különböző megoldásokat tud együttesen kezelni, kezeli a beszédszintetizátorokat, braille támogatással és nagyítási képességekkel rendelkezik, segítséget nyújt az AT-SPI technológiát támogató különböző alkalmazások és eszközkészletek (mint például a GNOME asztali környezet) használatához. Az Orka egy ingyenes, nyílt forrású alkalmazás.

##### Miért Orka a neve?

Az első DOS alatt működő képernyőolvasó a Flipper nevet kapta, az Omnichron részvénytársaság készítette a kaliforniai Berkeleyben. Részben azért nevezték Flippernek, mivel a programozó látássérült felesége úgy képzelte, hogy a számítógépeket kapcsolók kapcsolgatásával programozzák (ez pontos képe egy letűnt kornak). Később megjelent egy másik DOS alatt működő képernyőolvasó, ezt a Henter-Joyce cég készítette Floridában - „Jobs access With Speech” (vagy JAWS) névre keresztelték. Angliában a Dolphin systems is készített egy saját, DOS alatt működő képernyőolvasót.

Ennyi a történet, így az Orka csak folytatja a képernyőolvasók tengeri állatokról való elnevezésének hagyományát. Ezen kívül az Orka sokkal jobban is hangzik, mint a Nemo, Ariel, Willy vagy Mr. Limpet.

##### Milyen az ütemezés?

Az Orka része a GNOME rendszernek és az Orka kiadásai igazodnak a GNOME környezet kiadásaihoz.

##### Hogyan kérhet új szolgáltatást?

A hibák és szolgáltatás/kiterjesztés kérések (RFE-k) a GNOME hibakövető rendszerén keresztül küldendők. A javításokat mindig örömmel fogadják. A javítások létrehozásához utasításokat a Bevezetés a GNOME Subversion (svn) rendszer használatába oldalon talál.

##### Hol van a levelezőlista?

A fejlesztőktől és a többi felhasználótól segítséget az Orka levelezőlistára küldött levélben kaphat (vagy elolvashatja a listaarchívumokat).

##### A braille támogatott?

Igen! A braille a Brltty rendszeren keresztül támogatott és jól együttműködik az Orka képernyőolvasóval. A Brltty jelenleg majdnem minden újabb frissíthető braille kijelzőt ismer.

##### Az összetett braille támogatott?

Igen, az Orka támogatja az összetett braille kimenetet.

##### Milyen beszédszintetizátorok állnak rendelkezésre?

Az Orka a `gnome-speech` és `emacspeak` beszédrendszereket támogatja. Az elérhető beszédszintetizátorokat az Orka szempontjából csak a zárt rendszerű beszédszintetizátorok korlátozzák. Rendelkezésre állnak azonban ingyenesen használható beszédszintetizátorok, például az Espeak, Festival, Freetts. Fizetős megoldásokként választható például a Fonix DECtalk, Loquendo, Eloquence, Cepstral, IBMTTS, és sok más beszédszintetizátor. Vegye figyelembe, hogy csak olyan beszédszintetizátort válasszon, amelyet a `gnome-speech` csomag támogat.

##### Milyen nyelvek támogatottak?

A GNOME fordítói csoportok foglalkoznak világszerte a honosítással. A honosítás állapotáról mindig naprakész információk állnak rendelkezésre. Az Orka fordítási állapotoldalán követheti az egyes nyelvek fordítási állapotát, valamint a lefordított Orka verziókat. A nyelvek támogatása függ attól is, hogy a beszédrendszer támogatja-e az adott nyelvet, valamint hogy a BrlTTY csomaghoz létezik-e braille fordítási tábla az adott nyelvhez.

Megjegyzés: egy nyelv támogatottsága függ attól, hogy a beszédrendszer támogatja-e az adott nyelvet.

##### Mennyire jól működik a nagyító?

Az Orka jelenleg a `gnome-mag` szolgáltatást használja a nagyításhoz. A `gnome-mag` tartalmazza a lágyabb teljes képernyős nagyítás támogatását, amely az X kiszolgáló újabb kiterjesztéseire támaszkodik. Ezek a kiterjesztések nem mindig működnek megfelelően minden platformon, így a simább teljes képernyős nagyítás nem mindig működik.

#### Az Orka engedélyezése

Ha az Orka alapvető beállításait szöveges módban szeretné megadni, nyomja meg az Alt F2 billentyűkombinációt, majd írja be az `orca --text-setup` parancsot és nyomja meg az Enter billentyűt.

Az Orka első elindításakor néhány kérdést tesz fel:

Először egy megjelenő listából nyelvet kell választania; jelenleg körülbelül 64 nyelv és nyelvjárás támogatott. Mivel hosszú a lista, így a terminál görgetősávját kell használnia a lista korábbi elemeinek megtekintéséhez. Gépelje be a választott nyelv számát (például az amerikai angol a 7. nyelv), majd nyomja meg az Enter billentyűt. Nem kell megvárnia a lista teljes felolvasását, az Orka megpróbálja megállapítani az alapértelmezett nyelvet, ez a lista első eleme lesz.

A következő kérdés az, hogy engedélyezi a szavankénti visszhangot. Ez az opció előírja az Orka számára, hogy egy szó begépelése után ismételje meg az adott szót. Nyomja meg az I vagy az N billentyűk valamelyikét annak függvényében, hogy szeretné-e használni ezt a funkciót. A választás véglegesítéséhez nyomja meg az Enter billentyűt.

A következő kérdés a billentyűvisszhang engedélyezése. Ha ez a beállítás engedélyezett, az Orka minden billentyű leütést kimond. Nyomja meg az I vagy az N billentyűk valamelyikét annak függvényében, hogy szeretné-e használni ezt a funkciót. A választás véglegesítéséhez nyomja meg az Enter billentyűt.

A következő kérdés megválaszolásával a billentyű kiosztást adhatja meg. A következő kiosztások közül választhat: 1. asztali, 2. laptop kiosztás. Válasszon annak megfelelően, hogy milyen típusú számítógépet használ. A választás befolyásolja, hogy az Orka funkcióit milyen módosító billentyűvel lehet elérni. Az asztali kiosztás esetén az Insert, laptop kiosztás esetén a Caps Lock az Orka módosító billentyű. Az egyéb billentyűk más funkciókhoz vannak fenn tartva.

Ezután adja meg, hogy szeretné-e a braille kimenetet használni. Ehhez egy BrlTTY kompatibilis Braille kijelző szükséges. Nyomja meg az I vagy az N billentyűk valamelyikét, majd a választás véglegesítéséhez nyomja meg az Enter billentyűt. Megjegyzés: Ha nincs BrlTTY eszköze és igennel válaszol, az semmilyen problémát nem okoz.

Az utolsó kérdésnél azt adhatja meg, hogy engedélyezi-e a képernyőn megjelenő braille monitort. Ezt a funkciót általában csak a fejlesztők használják, de akkor is jól jöhet, ha vizuálisan kell ellenőrizni a braille kimenetet. Nyomja meg az I vagy az N billentyűk valamelyikét annak függvényében, hogy szeretné-e használni ezt a funkciót. A választás véglegesítéséhez nyomja meg az Enter billentyűt.

Ezután az Orka használható. Ha az akadálymentesítés még nem engedélyezett, az Orka megkéri önt arra, hogy jelentkezzen ki és újra jelentkezzen be a grafikus rendszerbe a szolgáltatás működéséhez. Nyomja meg az I és az Enter billentyűt a kijelentkezéshez.

Ha az Orka beállítások megadását befejezte, nyomja meg az Alt F2 vagy Meta R billentyűkombinációt, majd írja be az `orca` parancsot és nyomja meg az Enter billentyűt. Az akadálymentesítési szolgáltatások ezután használhatók. Az Orka grafikus beállító párbeszédablaka () többek között rendelkezik egy „Az Orka elindítása bejelentkezéskor” jelölőnégyzettel. Ezzel a jelölőnégyzettel szabályozható, hogy az Orka automatikusan elinduljon-e a bejelentkezés után.

Ha az Orka nagyító modulját teljes képernyős üzemmódban szeretné használni, győződjön meg arról, hogy az X kiszolgáló „Kompozit” kiterjesztése engedélyezett: Nyomja meg az Alt F2 vagy Meta R billentyűkombinációt, majd a megjelenő Futtatás ablakban gépelje be az `xdpyinfo` parancsot és nyomja meg az Enter billentyűt. A kimenetben meg kell jelennie a „Composite” szövegnek.

#### Az Orka használata

##### Kiinduló beállítások

Az Orka képernyőolvasó első indításakor automatikusan megjelenik a beállítások párbeszédablak. Ha később szeretné megadni a beállításokat, akkor az Orka képernyőolvasó következő futtatásakor adja meg a `--setup` kapcsolót. Ezen kívül, ha az Orka már fut, akkor nyomja meg az Insert Szóköz billentyűkombinációt a beállítások párbeszédablak megjelenítéséhez. Végül a beállítások megadásához az Orka rendelkezik szöveges beállítófelülettel is. Ezen felület eléréséhez a futtatáskor az orca parancs után szóközzel elválasztva adja meg a `--text-setup` kapcsolót. Mindegyik beállítási lehetőség létrehozza az `~/.orca/user-settings.py` fájlt, ez a fájl tartalmazza az Ön által megadott beállításokat és engedélyezni fogja az akadálymentesítési szolgáltatást. Az akadálymentesítési infrastruktúra elindításához ki, majd újra be kell jelentkeznie.

##### Hogyan indítható el az Orka képernyőolvasó?

Az Orka futtatásához egy terminálablakban gépelje be az `orca` parancsot. Ezt megteheti egy virtuális konzolról is, a grafikus felület használata nélkül. Megnyomhatja a Alt F2 vagy Meta R billentyűkombinációt is a Futtatás ablak megnyitásához, majd írja be az `orca` parancsot és nyomja meg az Enter billentyűt. Mindkét esetben az Orka szöveges beállítófelülete jelenik meg.

##### Kilépés az Orka képernyőolvasóból

Ha ki szeretne lépni az Orka képernyőolvasóból, akkor nyomja meg az Insert Q, laptop kiosztás használata esetén a Caps Lock Q billentyűkombinációt. Egy megerősítést kérő párbeszédablak jelenik meg. Válassza a Kilépés gombot a kilépéshez. Ha a rendszer nem reagál, akkor a következőket teheti:

- Futtassa az `orca --quit` parancsot egy terminál ablakban, például virtuális konzolon (A legtöbb Linux rendszerben a virtuális konzolt a Ctrl Alt F1 billentyűkombináció lenyomásával lehet elérni, majd az Alt F7 billentyűkombinációval lehet visszatérni a grafikus rendszerbe). Ez a parancs befejezteti az Orka alkalmazást. Ezután újra elindíthatja a képernyőolvasót az orca paranccsal.

- Nyomja le a Ctrl Alt Backspace billentyűkombinációt a jelenlegi munkafolyamat megszakításához és a grafikus bejelentkező képernyő megjelenítéséhez.

#### Az Orka grafikus beállítási párbeszédablaka

Az Orka grafikus beállítási párbeszédablak segítségével személyre szabhatja az Orka viselkedését és szolgáltatásait, például a beszéd, a braille és a nagyító működését. Kiválasztható például a használni kívánt beszédszintetizátor, engedélyezve legyen-e a braille, vagy a kívánt nagyítási beállítások. Kiválasztható a kívánt általános billentyűzetkiosztás (asztali vagy laptop), megtekinthető és szükség esetén részletekbe menően módosítható a létező billentyűzetkiosztás. Az Orka grafikus beállítási párbeszédablak megnyitásához nyomja meg az Orka módosító Szóköz billentyűkombinációt, ahol az Orka módosító az Insert asztali () és Nagybetű zár laptop () kiosztás esetén). Ha csak egy alkalmazás Orka beállításait szeretné megváltoztatni, az alkalmazás elindítása után nyomja meg az Orka módosító Ctrl Szóköz billentyűkombinációt.

Az Orka grafikus beállítási párbeszédablaka az alábbiakban leírt szakaszokat tartalmazó több lapos párbeszédablak.

##### Általános lap

Orka Orka grafikus beállítóablak - Általános lap

Az Általános lapon személyre szabhatók az Orka általános beállításai. A következő beállítások adhatók meg:

###### Billentyűzetkiosztás

A billentyűzetkiosztás szakasz segítségével megadható, hogy milyen billentyűzeten dolgozik. A következő kiosztások közül választhat:

Asztali - kiválasztásakor az Orka az asztali billentyűzetkiosztást fogja használni ().

Laptop - kiválasztásakor az Orka a laptop kiosztást fogja használni ().

###### Az Orka főablakának megjelenítése

Orka Orka grafikus beállítóablak - Főablak

Az Orka főablaka lehetővé teszi az Orka grafikus beállítóablakának megjelenítését (mintha lenyomná az Orka módosító Szóköz billentyűkombinációt, ahol az Orka módosító az Insert asztali () és Nagybetű zár laptop () kiosztás esetén) és kiléphessen az Orka képernyőolvasóból (egyenértékű az Orka módosító Q billentyűkombinációval). Sok felhasználó nem szereti az Orka főablakát, mert megjelenik az ablakkezelő tab-sorrendjében az Alt Tab billentyűkombináció az ablakok közötti váltáshoz való lenyomásakor. Ha nem szeretné, hogy az Orka főablaka megjelenjen, akkor törölje „Az Orka főablakának megjelenítése” jelölőnégyzetet.

###### Kilépés az Orka programból jóváhagyás nélkül

Alapesetben ha megnyomja az Orka_módosító Q billentyűkombinációt, vagy a Kilépés gombot, az Orka egy megerősítő párbeszédpanelt jelenít meg. Ha bejelöli ezt a jelölőnégyzetet, a megerősítést kérő ablak többé nem fog megjelenni.

###### A gksu nem ragadhatja meg a billentyűzetet

Ha az indítómenüből futtat rendszeradminisztrációs alkalmazásokat, sok disztribúció a gksu alkalmazást használja az alkalmazást futtató felhasználó azonosítására (a gksu a jelszavát bekérő grafikus ablak). Futásakor a gksu átveszi a vezérlést a billentyűzet felett, ezzel megakadályozza, hogy más alkalmazások (mint például az Orka) hozzáférhessenek az asztali környezethez. Ennek eredményeként az Orka nem kapja meg a billentyűzeten bekövetkező eseményeket és nem lesz képes normálisan működni.

Ha bejelöli A gksu nem ragadhatja meg a billentyűzetet jelölőnégyzetet, megakadályozhatja, hogy a gksu alkalmazás átvegye a vezérlést a billentyűzet felett, így az Orka normálisan fog működni a rendszeradminisztrációs alkalmazások használatakor is.

A vezérlés átvétele a billentyűzet felett a Gksu alkalmazás biztonsági védelme, megakadályozza, hogy rosszindulatú alkalmazások átvegyék a vezérlést a billentyűzet felett és megszerezhessék az Ön személyes adatait. Ha letiltja ezt a védelmet, azzal kiteheti magát az ilyen eseményeknek. Ha ezt nem szeretné megtenni, még mindig használható a root felhasználói fiók a rendszeradminisztrációhoz. Ha ezt meg szeretné tenni, akkor engedélyeznie kell a rootként történő bejelentkezést, majd ki kell jelentkeznie, hogy aztán rootként bejelentkezve futtathassa az adminisztrációs alkalmazásokat.

###### Buboréksúgók megjelenítése

Ha ez a jelölőnégyzet be van jelölve, akkor az Orka felolvassa az egér mozgatásakor megjelenő információkat. A buboréksúgó a felületi elemekhez társított segédszöveg, általában akkor jelenik meg, ha az egeret a felületi elem fölé mozgatja. A buboréksúgók megjelenítését kikényszerítő műveletek, például a Ctrl F1 billentyűkombináció lenyomása mindig megjeleníti a fókuszban lévő objektum buboréksúgóját, függetlenül ettől a beállítástól.

###### Az egér alatti objektum felolvasása

Ha ez a jelölőnégyzet be van jelölve, az Orka információkat közöl azokról a képernyőn levő objektumokról, melyekre az egeret mozgatja. Megjegyzés: ha ez a beállítás meg van adva, a Firefox és a Thunderbird 2-es vagy régebbi verziói összeomolhatnak, a Firefox és a Thunderbird 3-as vagy újabb verzióit ez a probléma már nem érinti.

###### Az Orka elindítása bejelentkezéskor

Ha ez a jelölőnégyzet be van jelölve, akkor az Orka mindig automatikusan elindul a bejelentkezés után.

##### Beszéd lap

Orka Orka grafikus beállítóablak - Beszéd lap

Ezen az oldalon személyre szabható, hogy az Orka hogyan kezelje a beszédszintetizátort.

###### Beszéd engedélyezése

Az első vezérlőelem a Beszéd lapon a Beszéd engedélyezése jelölőnégyzet. Ez a jelölőnégyzet szabályozza, hogy az Orka használhatja-e a beszédszintetizátort. Ez a beállítás, a braille és a nagyítótámogatás engedélyezésével együtt lehetővé teszi az Orka megfelelővé tételét felhasználók széles rétegei számára.

###### Beszédrendszer és beszédszintetizátor

A következő két vezérlőelem segítségével a beszédrendszer és a beszédszintetizátor választható ki. Az Orka képernyőolvasó jelenleg korlátozott számú beszédrendszert támogat. Jelenleg a következő beszédrendszerek közül lehet választani: Gnome felolvasó szolgáltatás, Emacspeak, valamint egy külső fejlesztésű speech-dispatcher nevű beszédrendszer. A számítógép beállításától függően megjelenhet minden lehetőség, vagy egyik sem. Általában csak a GNOME felolvasó szolgáltatás szerepel.

Először meg kell adnia, hogy melyik beszédrendszert szeretné használni - jelenleg a Gnome felolvasó szolgáltatás működik a legjobban. Ha kiválasztotta a beszédrendszert, a tab billentyűvel lépjen a beszédszintetizátor legördülő dobozra és a listából válasszon az elérhető beszédszintetizátorok közül.

###### Hangbeállítások

Ha a beszédszintetizátora támogatja, az Orka több hangot kínál az alkalmazásokban a speciális esetek, például a hiperhivatkozások vagy a nagybetűs szövegek azonosítására. A Hangbeállítás és a Személy kombinált listamezők lehetőséget adnak ezen tulajdonságok személyre szabására. Ha például a Fonix DECtalk beszédszintetizátort használja és azt akarja, hogy a nagy betűket Betty mondja ki, akkor tegye a következőket:

- A tab billentyűvel lépjen a Hangbeállítás kombinált listamezőre, majd a lefelé nyíl segítségével válassza ki a Nagybetűs elemet.

- Ezután a tab billentyűvel lépjen a Személy kombinált listamezőre és válassza ki a lefelé nyíllal a Betty hangot.

A tabulátorsorrend következő három csúszkájával a beszédszintetizátorok sebességét, hangmagasságát és hangerejét lehet beállítani.

###### Központozás szintje

A „Központozás szintje” választógomb-csoport meghatározza a beszédszintetizátor által használandó központozási szintet. Az elérhető szintek: Nincs, Néhány, Legtöbb és Mindent.

###### Részletesség

A részletesség beállításával megadható az egyes szituációkban kimondandó információk mennyisége. Ha például a részletes lehetőség van beállítva, akkor a beszédszintetizátor egy legördülő menüben ki fogja mondani a menüelemek gyorsbillentyűit. Ha a tömör lehetőség van beállítva, ezek a gyorsbillentyűk nem kerülnek kimondásra.

###### Táblázatoszlopok olvasása

A táblázatoszlopok olvasása beállítás meghatározza, hogy az Orka hogyan olvassa fel a táblázatok elemeit. Az elérhető beállítások: az „aktuális sor felolvasása”, vagy az „aktuális cella felolvasása”. Ennek beállítása számos szituációban hasznos lehet. Az Evolution levelezőprogramban például az „aktuális sor felolvasása” beállítást érdemes használni, így minden információt megkaphat az üzenetlista egy üzenetéről (automatikusan elhangzik, hogy ki a feladó, mi az üzenet tárgya, az üzenet tartalmaz-e mellékleteket). Ha az aktuális sor felolvasása beállítás van beállítva, a táblázat celláit a balra és jobbra nyilak segítségével is felolvastathatja.

A két beállítás közötti gyors váltáshoz nyomja meg az Orka_módosító F11 billentyűkombinációt.

###### Üres sorok felolvasása

Egyesek szeretik hallani az „üres” szót, ha üres sorra lépnek a dokumentumban, míg mások nem. Ha az „Üres sorok felolvasása” jelölőnégyzet be van jelölve, akkor az Orka ki fogja mondani az üres sorokat.

###### Több nagybetűt tartalmazó kifejezések szavankénti felolvasása

Ha forráskódokkal dolgozik, gyakran találkozhat különálló szavakra felbontható „szavakkal”, melyek vegyesen tartalmazhatnak kis és nagy betűket, mint például a „TöbbNagyBetű” kifejezés. A beszédszintetizátorok nem mindíg tudják jól kiejteni az ilyen kifejezéseket. Ha bejelöli a Több nagybetűt tartalmazó kifejezések szavankénti felolvasása jelölőnégyzetet, az Orka a TöbbNagyBetű” kifejezést különálló szavakra bontva („Több”, „Nagy”, „Betű” formában) adja át a beszédszintetizátornak.

###### Oktatói üzenetek kimondásának engedélyezése

Ha ez a jelölőnégyzet be van jelölve és mozog a kezelőfelület komponensei között, az Orka oktatói üzenet kimondásával tudatja, hogyan dolgozhat egy komponenssel. Ha például egy párbeszédpanelen egy jelölőnégyzet található, az Orka közli, hogy a jelölőnégyzet állapotát a szóköz billentyű segítségével változtathatja meg.

###### Gyorsbillentyűk felolvasása

Ha ez a jelölőnégyzet be van jelölve, az Orka kimondja a fókuszban lévő objektumokhoz társított gyorsbillentyűket. Ha például az Ok gomb van fókuszban és ez a jelölőnégyzet be van jelölve, a kimondott szöveg a következő lesz: „Ok gomb. Alt O.”

###### A beszéd megállítása szüneteknél

A különböző beszédbeállításoktól függően az Orka sok információt árul el egy objektumról (az objektum nevét, a vezérlőelem típusát, a gyorsbillentyűjét, a hozzá tartozó oktatói üzenetet stb). Ha be van jelölve a Beszéd megállítása szüneteknél jelölőnégyzet, az Orka rövid szüneteket szúr be az információk közé, így a fontosabb információk jól elkülönülnek egymástól.

###### Pozícióadatok kimondásának engedélyezése

Ha ez a jelölőnégyzet be van jelölve, az Orka kimondja a fókuszban lévő objektum pozícióadatait, ha ez az adat elérhető. Ha például egy listában a második elemen áll és a listának nyolc eleme van, a kimondott adat 2/8 lesz. Ezek az információk például a következő objektumoknál hangzanak el: választógombok, kombinált listamezők, menük, listák, lapfülek, stb.

###### Behúzás és igazítás felolvasása

Ha kódot vagy szövegeket szerkeszt, gyakran szüksége lehet az igazítás vagy a behúzás felolvasására. A „Behúzás és igazítás felolvasása” jelölőnégyzet bejelölése után az Orka kimondja ezeket az információkat.

###### Folyamatjelző frissítésének felolvasása

Ha ez a jelölőnégyzet be van jelölve, az Orka megadott időközönként felolvassa a folyamatjelzők változását. A felolvasás időköze a Frissítés gyakorisága léptetőgomb segítségével adható meg. Megjegyzés: ez a beállítás csak akkor érhető el, ha a „Folyamatjelző frissítésének felolvasása” jelölőnégyzet be van jelölve.

###### Folyamatjelző-frissítések felolvasásának korlátozása

Ez a beállítás meghatározza, hogy mely folyamatjelzők kerüljenek kimondásra. Ez a beállítás csak akkor érhető el, ha a Folyamatjelző frissítésének felolvasása jelölőnégyzet be van jelölve. A következő lehetőségek közül választhat: „Mindent”, „Alkalmazás”, „Ablak”. Ha a „Mindent” lehetőség van beállítva, minden folyamatjelző kimondásra kerül, függetlenül azok helyétől. Ha az „Alkalmazás” lehetőség van kiválasztva, az éppen fókuszban levő alkalmazás folyamatjelzői kerülnek csak kimondásra, függetlenül attól, hogy aktív-e az alkalmazás ablaka. Ha az „Ablak” lehetőség van kiválasztva, csak az aktív ablak folyamatjelzői kerülnek kimondásra. Az alapértelmezett beállítás az Alkalmazás.

###### Kimondás

Ebben a kombinált listamezőben módosítható a „Kimondás” funkció működése, azaz hogy az Orka mondatonként vagy soronként beszéljen. Ezen funkció elérésével kapcsolatban nézze meg az asztali () vagy laptop billentyűparancsokat ).

##### Braille lap

Orka Orka grafikus beállító párbeszédpanel - Braille lap

A Braille lapon a különböző braille beállítások adhatók meg.

Az Orka nem indítja el automatikusan a BRLTTY alkalmazást; ezt általában Önnek kell megtennie a rendszer indulásakor.

###### Braille támogatás engedélyezése

A braille lap első vezérlőeleme a Braille támogatás engedélyezése jelölőnégyzet. Ezzel a jelölőnégyzettel adható meg, hogy az Orka használja-e a braille kijelzőt. Ez a beállítás, a beszéd és a nagyítótámogatás engedélyezésével együtt lehetővé teszi az Orka megfelelővé tételét felhasználók széles rétegei számára. Alapértelmezetten ez a jelölőnégyzet be van jelölve. Ha a BrlTTY nem fut, akkor az Orka ezt felismeri és nem kommunikál a braille kijelzővel. Ha később beállítja a BrlTTY-t, akkor újra kell indítania az Orka alkalmazást a braille használatának megkezdéséhez.

###### Braille monitor engedélyezése

Az Orka braille monitor a képernyőn jeleníti meg azokat az információkat, amik a braille kijelzőn látszanak. Ez a szolgáltatás elsősorban demonstrációs célból készült, de hasznos azoknak az Orka fejlesztőknek is, akiknek nincs braille kijelzőjük.

###### Rövidített szerepnevek

A „Rövidített szerepnevek” jelölőnégyzet meghatározza, hogy a vezérlőelem típusok hogyan jelenjenek meg a braille kijelzőn. Ennek jelentőségét a következő példa alapján könnyebb megérteni: Tegyük fel, hogy egy csúszka van fókuszban és a „Rövidített szerepnevek” jelölőnégyzet nincs bejelölve. Ebben az esetben a braille kijelzőn a „csúszka” szó jelenik meg, így jelzi, hogy egy csúszka vezérlőelem van fókuszban. Ha a Rövidített szerepnevek jelölőnégyzet be van jelölve, akkor a „csúszka” szó helyett rövidítve a „cszk” szó jelenik meg.

###### A sorvég jel szimbólum letiltása

Ha ez a jelölőnégyzet be van jelölve, az Orka a sorok végén nem jeleníti meg a braille kijelzőn a „$l” szimbólumot.

###### Összetett braille

Az Orka támogatja az összetett braille-t a liblouis projekt segítségével, itt bővebb információkat találhat arról (angolul), hogyan állíthatja be a liblouis szolgáltatásait az Orkához.

###### Részletesség

A „Részletesség” választógomb-csoport megadja a különböző szituációkban a braille kijelzőn megjelenő információk mennyiségét. Ha például a „Részletes” beállítás van megadva, akkor megjelennek a gyorsbillentyűk és a szerepnevek. Ezek az információk nem jelennek meg „Tömör” módban.

###### Kiválasztásjelző

Ha kijelöl egy szöveget, az Orka a braille kijelzőn „aláhúzza” a szöveget a 7. és 8. braille pontszámmal. Ha szükségesnek tartja, a kiválasztásjelző braille pontszámát megváltoztathatja csak a 7. pontra, 8. pontra, vagy kikapcsolhatja a kiválasztásjelző megjelenítését.

###### Hivatkozásjelző

Ha egy hivatkozásra lép, az Orka a braille kijelzőn „aláhúzza” a hivatkozás szövegét a 7. és 8. braille pontszámmal. Ha szükségesnek tartja, a hivatkozásjelző braille pontszámát megváltoztathatja csak a 7. pontra, 8. pontra, vagy kikapcsolhatja a hivatkozásjelző megjelenítését.

##### Billentyűvisszhang lap

Orka Orka grafikus beállítások párbeszédpanel - Billentyűvisszhang lap

A Billentyűvisszhang lapon található beállítások befolyásolják az Orka viselkedését a billentyűk lenyomásakor.

###### Billentyűzetvisszhang engedélyezése

A billentyűzetvisszhang lap első vezérlőeleme a „Billentyűzetvisszhang engedélyezése” jelölőnégyzet. A jelölőnégyzet bejelölésével hét további jelölőnégyzet válik elérhetővé. Ezek a következők: „Alfanumerikus- és írásjelek engedélyezése”, „Módosítóbillentyűk engedélyezése”, „Zárolóbillentyűk engedélyezése”, „Funkcióbillentyűk engedélyezése”, „Műveletbillentyűk engedélyezése”, „Navigációs billentyűk engedélyezése” és „Nem helykitöltő mellékjelek kimondásának engedélyezése”.

Az alfanumerikus és funkcióbillentyű csoportok egyértelműek.

A módosítóbillentyűk például a Shift, Control és Alt billentyűk.

A zárolóbillentyűk például a Nagybetű zár, Scroll Lock és Num Lock billentyűk.

A műveletbillentyűk csoportjába a logikai műveleteket végrehajtó billentyűk tartoznak, például a Backspace, Enter és Tab billentyűk.

A navigációs billentyűk csoportjába a négy nyílbillentyű tartozik, valamint bármilyen olyan billentyűkombináció, melyet az Orka módosító billentyűvel együtt kezdeményez a felhasználó. Az utóbbi lehetőség megakadályozza az egyszerű áttekintő parancsok kimondását.

A nem helykitöltő mellékjelek például a „halott billentyűk” billentyűk, ezekkel ékezetes karaktereket lehet generálni.

###### Karakterenkénti visszhang engedélyezése

A billentyűzet lap következő vezérlőeleme a „Karakterenkénti visszhang engedélyezése” jelölőnégyzet. Ha ez a jelölőnégyzet be van jelölve, a begépelt karakterek kimondásra kerülnek. Ez a jelölőnégyzet nagyban hasonlít az „Alfanumerikus- és írásjelek engedélyezése” jelölőnégyzet működéséhez. A fő különbség a két jelölőnégyzet között az, hogy a „Karakterenkénti visszhang engedélyezése” jelölőnégyzet mindíg elérhető, függetlenül a többi billentyűvisszhang-beállítástól, valamint ezzel a jelölőnégyzettel az Orka olyan szimbólumokat is ki tud mondani, melyeknek nincsenek dedikált billentyűi a billentyűzeten.

###### Szavankénti visszhang engedélyezése

A Billentyűvisszhang lap következő kapcsolója a Szavankénti visszhang engedélyezése jelölőnégyzet. A szavankénti visszhang vezérlőelem attól függetlenül mindig elérhető, hogy a Billentyűvisszhang lap többi jelölőnégyzetének bármelyike be van-e jelölve.

###### Mondatonkénti visszhang engedélyezése

A Billentyűvisszhang lap utolsó kapcsolója a „Mondatonkénti visszhang engedélyezése” jelölőnégyzet. Ha ez a jelölőnégyzet be van jelölve, az Orka kimondja azt a mondatot, melyet begépelt. A „Mondatonkénti visszhang engedélyezése” vezérlőelem attól függetlenül mindig elérhető, hogy a Billentyűvisszhang lap többi jelölőnégyzetének bármelyike be van-e jelölve.

Összegezve, a billentyűvisszhang séma rugalmasan személyre szabható. Az egyik felhasználó például választhatja az összes billentyű kimondását, míg egy másik felhasználó használhatja a szavankénti visszhangot úgy, hogy csak a zároló billentyűk kerüljenek kimondásra.

##### Nagyító lap

Orka Orka grafikus beállító párbeszédpanel - Nagyító lap

A Nagyító lapon be- és kikapcsolható a nagyítás, valamint megadható a nagyítás végrehajtásának módja.

###### Nagyító engedélyezése

A nagyító lap első vezérlőeleme a Nagyító engedélyezése jelölőnégyzet. Ezzel a jelölőnégyzettel az Orka nagyítójának használata kapcsolható be és ki. Ez a beállítás, a beszéd és a braille-támogatás engedélyezésével együtt lehetővé teszi az Orka megfelelővé tételét felhasználók széles rétegei számára.

###### Nagyító beállításai

Két nagyító grafikus vezérlőelem határozza meg a nagyítás jellemzőit:

- „Nagyítási arány” - ezzel a vezérlőelemmel a nagyítási arány állítható be (1.0 és 16.0 között), a tört értékek is használhatók.

- „Pozíció” - ezzel a vezérlőelemmel a nagyító helye és mérete határozható meg, a következő értékek választhatók: „Teljes képernyő”, „Bal fél”, „Jobb fél”, „Felső fél”, „Alsó fél” és „Egyéni”. Az alapértelmezett beállítás a teljes képernyős nagyítás. Egyéni pozíció választása esetén négy léptetőgomb válik elérhetővé: fent, lent, balra és jobbra. Ezek a léptetőgombok lehetővé teszik a nagyító pozíciójának pontos megadását. A számértékek képpontbanértendők.

###### Szegélybeállítások

Ezek a beállítások nem érhetők el teljes képernyős nagyítási módban.

###### Szegély engedélyezése

Ez a jelölőnégyzet meghatározza, hogy látszódjon-e az ablak szegélye a nagyított területen.

###### Szegély mérete

Ez a beállítás a szegély méretét határozza meg képpontban.

###### Kurzor beállításai

Ezekkel a beállításokkal meghatározható a nagyító kurzorának színe és mérete.

###### Kurzor engedélyezése

Ha ez a jelölőnégyzet be van jelölve, a nagyító kurzora látszani fog, valamint elérhető lesz a kurzor mérete és színe beállítás.

###### Egyéni méret

Jelölje be ezt a jelölőnégyzetet, ha az átlagosnál nagyobb méretű egérmutatót szeretne használni. A kurzor mérete így megváltoztatható az eredeti harminckét képpontról.

###### Egyéni szín

Ha a kurzor engedélyezve van, egyéni szín alkalmazható a jobb láthatóság érdekében.

###### Szálkereszt beállításai

A következő beállítások a nagyító opcionális, területet célzó kurzorával kapcsolatosak.

###### Szálkereszt engedélyezése

Ha ez a jelölőnégyzet be van jelölve, beállítható a szálkereszt kivágása, mérete és színe.

###### Szálkereszt kivágásának engedélyezése

Ha ez a jelölőnégyzet be van jelölve, a szálkereszt „kivágásra” (eltávolításra) kerül az egérmutatót körülvevő területről.

###### Szálkereszt mérete

Ezzel a beállítással a szálkereszt mérete adható meg képpontban.

###### Szálkereszt színe

Ez a beállítás lehetővé teszi a szálkereszt színének egyéni beállítását.

###### Színbeállítások

Ez a beállítás lehetővé teszi a nagyított területen a színek megváltoztatását.

###### Színek megfordítása

Fordított- vagy negatívkép-effektust hoz létre.

###### Fényerő

A fényerő állítható, az értékeket -1-től 1-ig lehet megadni (-1: fekete, nincs fényerő, 1: fehér, teljesen fényes, 0: normál, változatlan kép).

###### Kontraszt

A kontraszt állítható, az értékeket -1-től 1-ig lehet megadni (-1: szürke, nincs kontraszt, 1: nagy kontraszt, 0: normál, változatlan kép).

###### Követés és igazítás beállításai

A következő beállítások az egérkurzor követését felügyelik.

###### Egérmutató

Válasszon a következő lehetőségek közül:

###### Középre

Ez a beállítás az egérmutatót a képernyő közepén tartja, ha ez lehetséges. Ez az alapértelmezett beállítás.

###### Proporcionális

Az egérmutatót a nagyított ablakban a tényleges ablakbeli pozíciójához viszonyítva jeleníti meg. Ha például az egérmutató az asztal bal szélétől 25%-nyi távolságra helyezkedik el, az Orka az egérmutatót a nagyított ablakban is a nagyított ablak bal szélétől 25%-nyi távolságra helyezi.

###### Görgetés

Mozgatja a nagyított ablakot annak érdekében, hogy az egérmutató a képernyőn maradjon.

###### Nincs

Az egérmutató mozgatása nincs hatással a nagyított ablak tartalmára.

###### Az egérmutató követi a nagyítót

Ez a jelölőnégyzet alapértelmezetten be van jelölve. Ha az egérmutató nincs a képernyőn az egér mozgatása közben, akkor a nagyítóra lesz mozgatva, így mindig láthatja, hogy éppen mire mutat. Ha a beállított egérmutató-követési mód a „középre”, akkor az egérmutató a képernyő közepére fog mozogni; egyébként a fókuszban lévő elemre.

###### Vezérlő- és menüelem

A következő beállítások a nagyító viselkedését befolyásolják:

###### Középre

Ha a billentyűzeten navigál, a fókuszban levő párbeszédpanel vezérlőeleme vagy menüpontja amikor csak lehet, a képernyő közepén fog megjelenni.

###### Görgetés

Ha a billentyűzettel navigál, a nagyítóablak a fókuszban levő párbeszédpanel vezérlőeleme vagy menüeleme megjelenítéséhez szükséges mértékben mozgatásra kerül. Ez a beállítás az alapértelmezett.

###### Nincs

A billentyűzettel való navigáláskor a párbeszédpanelen található vezérlőelemek és menüpontok nincsenek hatással a nagyító megjelenésére.

###### Az egérmutató követi a fókuszt

Ha ez a jelölőnégyzet be van jelölve, az egérmutató a párbeszédpanelekben, menükben történő mozgáskor követi a fókuszt. Ez a jelölőnégyzet alapértelmezetten nincs bejelölve.

###### Szövegkurzor

A következő beállítások a szövegkurzor viselkedését befolyásolják:

###### Középre

A szövegkurzor mozgatásakor a kurzor a képernyő közepén fog maradni, ha ez lehetséges.

###### Görgetés

A szövegkurzor mozgatásakor a nagyított ablak mozgatása a szövegkurzor megjelenítéséhez szükséges mértékben. Ez az alapértelmezett beállítás.

###### Nincs

A szövegkurzor mozgatása nem lesz hatással a nagyítóablak megjelenésére.

###### Szélső margó

A szélső margó meghatározza, hogy a képernyő széléhez mennyire kerülhet közela kurzor, mielőtt a nagyított ablak görgetésre kerül. A margó értékét 0-tól 50%-ig lehet beállítani, az 50%-os érték egyenértékű a középre beállítással. Az alapértelmezett érték 0%.

Ez a beállítás csak akkor érhető el, ha a szövegkurzor követési módjai közül a „Görgetés” van kiválasztva.

###### Speciális beállítások

A Speciális beállítások gomb megnyomásával a következő párbeszédpanel jelenik meg:

Orka Orka grafikus beállító párbeszédpanel - Nagyító - Speciális beállítások

###### Simítás

Bilineáris vagy nincs.

###### Fényerő

Piros, zöld, kék: egyéni fényerőszintek adhatók meg. A különböző színekhez más-más fényerőszint választásával egyéni színséma hozható létre, az Ön igényeinek megfelelően.

###### Kontraszt

Piros, zöld, kék: egyéni kontrasztszintek adhatók meg. A különböző színekhez más-más kontrasztszint választásával egyéni színséma hozható létre, az Ön igényeinek megfelelően.

###### Színszűrés

Lehetővé teszi a színvakoknak készült színszűrők használatát.

Ahhoz, hogy ezt a funkciót használni tudja, telepítenie kell a libcolorblind csomagot, ezután forrásból újra kell fordítania a nagyítót (gnome-mag).

###### Több monitor beállításai - Forrás megjelenítő

Az X kiszolgáló forrás megjelenítője adható meg, „:0.x” formában. Az x azt a megjelenítőt azonosítja, ahonnan a nagyítás történik.

###### Több monitor beállításai - Cél megjelenítő

Az X kiszolgáló cél megjelenítője adható meg, „:0.y” formában. Az y érték azt a megjelenítőt azonosítja, ahol a nagyított kép megjelenik.

##### Billentyűtársítások lap

Orka Orka grafikus beállító párbeszédpanel - Billentyűtársítások lap

A Billentyűtársítások lap lehetőséget ad az Orka billentyűtársításainak megjelenítésére és módosítására.

###### Orka módosítóbillentyűk

A billentyűtársítások lap első vezérlőeleme lehetővé teszi az „Orka módosító” billentyűként használt billentyű megjelenítéséhez. Az Orka módosító billentyű nyomva tartása mellett egy másik billentyű lenyomásával különböző parancsokat lehet adni az Orkának. Asztali billentyűzeten az alapértelmezett Orka módosítóbillentyű az Insert. Laptop billentyűzeteknél az alapértelmezett Orka módosító billentyű a Nagybetű zár billentyű. A használt billentyűzetkiosztástól függően bővebb információkért nézze meg az asztali vagy laptop () billentyűparancsokról szóló fejezetet.

Jelenleg az Orka módosítóbillentyű nem módosítható az Orka grafikus beállítóablakában.

###### Billentyűtársítások táblázat

A billentyűtársítások táblázat a különböző Orka műveletek és az azokhoz rendelt billentyűtársítások listája.

A „Funkció” oszlopfejléc az adott Orka művelet leírását tartalmazza.

A „Billentyűtársítás” fejlécű oszlop az adott Orka funkció elsődleges billentyűparancsát tartalmazza, esetleg az „Orka” szóval kiegészítve. Ez azt jelenti, hogy az Orka módosítóbillentyűt nyomva kell tartani az egyéb billentyűkkel együtt.

A „Tartalék” fejléc alternatív lehetőséget biztosít az adott Orka funkció végrehajtására a billentyűzetről.

A „Billentyűtársítás” vagy a „Tartalék” társítások módosításához álljon a nyílbillentyűk segítségével a kívánt cellára, majd nyomja meg az Enter billentyűt. Ezután nyomja meg az új billentyűparancsot, majd nyomja meg az Enter billentyűt a billentyűparancs módosításának megerősítéséhez. Ezután a módosítás mentésre kerül, a táblázat „Módosítva” cellájában található jelölőnégyzet pedig jelzi a billentyűtársítás módosítását.

A billentyűtársítás módosításának visszavonásához álljon a Módosítva oszlopra, törölje a jelölést a jelölőnégyzetből, majd nyomja meg az „Alkalmaz” gombot (Alt A).

Az Orka billentyűtársítások listájában szerepel egy „Nincs kiosztva” csoport:

Orka Az Orka grafikus beállítóablakának Billentyűtársítások lapja a „Nem kiosztott” billentyűtársításokkal

Ezeket a parancsokat néhány felhasználó hasznosnak találhatja, de a legtöbb felhasználónak nem lesz rájuk szüksége. Az ilyen parancsokhoz nem használtunk fel billentyűtársításokat, inkább kiosztatlanul hagytuk ezeket. Ezekhez a parancsokhoz természetesen hozzárendelhetők billentyűtársítások, lásd fentebb. A korábban definiált billentyűtársítások törölhetők: A billentyűtársítás szerkesztéséhez nyomja meg az Enter billentyűt, az „Üsse le az új billentyűt” üzenet elhangzásakor nyomja meg a Delete vagy a Backspace billentyűt. A billentyűtársítás ezzel törölve lett, a megerősítéshez nyomja meg az Enter billentyűt.

##### Kiejtés lap

Orka Orka grafikus beállító párbeszédpanel - Kiejtés lap

Előfordulhat, hogy a beszédszintetizátora néha nem a megfelelő szöveget mondja ki, például rövidítések esetén. Az Orka grafikus beállító párbeszédpanel kiejtés lapja lehetőséget ad kivételszótárat készítésére, új bejegyzések hozzáadására, szerkesztésére és törlésére. Mivel a kiejtés lap megtalálható az Orka alkalmazás beállító párbeszédpanelén is (Orka_módosító Ctrl Szóköz), így bármilyen alkalmazás elindítása után a kivételszótárak akár alkalmazás szinten is személyre szabhatók.

###### Új szó hozzáadása a kivételszótárhoz

- A Kiejtés lapon nyomja meg az Új bejegyzés gombot, vagy az Alt B billentyűkombinációt.

- A megjelenő „Tényleges karakterlánc” szerkesztőmezőbe gépelje be az eredeti szót vagy szöveget, majd nyomja meg az Enter billentyűt.

- A nyílbillentyűk segítségével lépjen a „Helyettesítő szó” oszlopra, majd nyomja meg az Enter billentyűt az új bejegyzés szerkesztéséhez.

- Gépelje be azt a szöveget, melyet kimondáskor szeretne hallani az eredeti helyett, majd nyomja meg az Enter billentyűt.

###### Létező szótárbejegyzés szerkesztése

- A nyílbillentyűk segítségével lépjen arra a cellára, melynek a bejegyzését szerkeszteni szeretné, majd nyomja meg az Enter billentyűt.

- Hajtsa végre kívánt változtatásokat, majd nyomja meg az Enter billentyűt a befejezéshez.

###### Létező szótárbejegyzés törlése

- A nyílbillentyűk segítségével lépjen a törölni kívánt bejegyzésre.

- Nyomja meg a Del billentyűt, vagy az Alt T billentyűkombinációt.

##### Szövegattribútumok lap

Orka Orka grafikus beállító párbeszédpanel - Szövegattribútumok lap

Az Orka képes kimondani az objektumok ismert szöveges attribútumait az Insert F (laptop kiosztás használata esetén Nagybetű zár F) billentyűkombináció lenyomásakor. Mivel a szöveges attribútumok száma elég nagy és általában nincs szükség minden attribútum kimondására, az Orka grafikus beállító párbeszédpanel „Szöveges attribútumok” lapján testreszabható, hogy milyen attribútumok kerüljenek kimondásra.

Ezen a lapon a szöveges attribútumokat tartalmazó lista található, amely négy oszlopot tartalmaz:

- A szöveges attribútum nevét.

- Egy jelölőnégyzetet, amellyel beállítható, hogy az adott szöveges attribútum kimondásra kerüljön-e.

- Egy jelölőnégyzetet, amellyel beállítható, hogy az adott szöveges attribútum „alá legyen húzva” a braille kijelzőn.

- Egy szerkeszthető „Csak ha nem” szöveges értéket. Alapértelmezetten nem minden szöveges attribútumhoz van beállítva. Ha szerepel, akkor azt jelenti, hogy az adott szöveges attribútum értéke csak akkor kerül kimondásra, ha ettől az értéktől eltér.

  Az „aláhúzás” attribútumnál például alapértelmezésben a „Megjelenítés, ha nem” oszlopban a „nincs” érték szerepel. Ha a jelölőnégyzetet bejelöli és lenyomja az Orka módosító F billentyűparancsot és a kérdéses szöveg nincs aláhúzva, akkor az attribútum nem kerül kimondásra. Ha azt szeretné, hogy ez az attribútum kimondásra kerüljön függetlenül attól, hogy a kérdéses szöveg alá van-e húzva, jelölje be a jelölőnégyzetet, majd a „Megjelenítés, ha nem” oszlopban lévő szövegen nyomja meg az Enter billentyűt. Ezután törölje a „nincs” értéket és nyomja meg az Enter billentyűt.

- A Visszaállítás (Alt V) gomb megnyomásakor az attribútumlista a szöveges attribútum párbeszédablak első megjelenésének megfelelő kiinduló helyzetbe áll.

Ha először jelenik meg a szöveges attribútumok párbeszédablak, akkor az összes engedélyezett attribútum a lista elején található. A szöveges attribútumok a sorrendnek megfelelően kerülnek kimondásra és megjelenítésre a braille kijelzőn.

Ha más attribútumokat is bejelöl, vagy csak változtatni kíván a sorrenden, akkor ebben a következő négy gomb segíti:

- „A tetejére” (Alt T) – a kiválasztott attribútumot a lista tetejére mozgatja.

- „Eggyel feljebb” (Alt F) – a kiválasztott attribútumot egy sorral feljebb mozgatja.

- „Eggyel lejjebb” (Alt L) – a kiválasztott attribútumot egy sorral lejjebb mozgatja.

- „Az aljára” (Alt R) – a kiválasztott attribútumot a lista aljára helyezi.

Ezen gombok alatt találhatók a braille kiválasztásjelző választógomb-csoport. Ezek meghatározzák, hogy az adott attribútumot mely cella (vagy cellák) jelenítsék meg. A következő lehetőségek közül választhat:

- Nincs (alapértelmezett)

- 7. pont

- 8. pont

- 7. és 8. pont

Az attribútumbeállítások alkalmazásonként is személyre szabhatók. A szöveges attribútumok párbeszédablak része az Orka alkalmazásbeállító párbeszédpanelének is. Az alkalmazásspecifikus beállítóablak a pillanatnyilag aktív alkalmazásból az Orka módosító Ctrl Szóköz billentyűkombináció lenyomásával érhető el.

#### Orka billentyűparancsok

A billentyűparancsok teljes listáját megtekintheti az Orka grafikus beállító párbeszédpanel () Billentyűtársítások lapján. Az Orka grafikus beállító párbeszédpanelt az Orka módosító Szóköz billentyűkombinációval tudja megjeleníteni, ahol az Orka módosító az Insert asztali () és a Nagybetű zár laptop () kiosztás esetén. Megjegyzés: az Orka futása közben bármikor beléphet az Orka „Tanuló” módjába, ha lenyomja az Orka módosító H billentyűkombinációt. Amikor a tanuló módban tartózkodik, az Orka fogadja a billentyűzet és braille eseményeket és elmondja, hogy mi történik az adott esemény kezdeményezésekor. A tanuló módból az Escape billentyű lenyomásával léphet ki.

Az Orka néhány alkalmazáshoz kiegészítő billentyűparancsokat is használ, például a Mozilla Firefox webböngészőhöz. Ha szeretné megtekinteni egy alkalmazás kiegészítő billentyűparancsainak listáját, az alkalmazás elindítása után nyomja meg a Ctrl Orka módosító Szóköz billentyűkombinációt. Ez a billentyűkombináció megjeleníti az Orka alkalmazásbeállító párbeszédpanelét, a kiegészítő billentyűparancsokat a Billentyűtársítások lapon tekintheti meg.

A GNOME asztali környezet beépített billentyűparancsaival használható az asztali környezet és az alkalmazások.

Figyelmeztetés! A billentyűzet akadálymentesítésének egérbillentyűk szolgáltatása felülírja az Orka módosítóbillentyűt (bővebb információkért nézze meg az 548169 számú hibát). Ez azt eredményezi, hogy az egéremuláció részben a numerikus Insert billentyűt használja az egér billentyűk lenyomásakor, ez ütközik az egyik Orka módosítóbillentyűvel (ha asztali billentyűzetkiosztást használ). Egy lehetséges megoldás, ha a laptop billentyűtársításokat használja a numerikus billentyűparancsok helyett. Ha véletlenül engedélyezte az egérbillentyűk funkciót, letilthatja a Billentyűzet beállítóeszköz Egérbillentyűk lapján.

##### Asztali kiosztás

A következő kategorizált lista az Orka asztali billentyűzetekhez beállított billentyűparancsait ismerteti:

###### Az egyszerű áttekintés billentyűparancsai

- Numpad-7: Az egyszerű áttekintő kurzor előző sorra mozgatása, majd annak felolvasása.

- Numpad-8: Az aktuális sor felolvasása.

- Numpad-9: Az egyszerű áttekintő kurzor következő sorra mozgatása, majd annak felolvasása.

- Numpad-4: Az egyszerű áttekintő kurzor előző szóra mozgatása, majd annak felolvasása.

- Numpad-5: Az aktuális szó felolvasása.

- Numpad-6: Az egyszerű áttekintő kurzor következő szóra mozgatása, majd annak felolvasása.

- Numpad-1: Az egyszerű áttekintő kurzor előző karakterre mozgatása, majd annak felolvasása.

- Numpad-2: Az aktuális karakter felolvasása.

- Numpad-3: Az egyszerű áttekintő kurzor következő karakterre mozgatása, majd annak felolvasása.

- Numpad-/: Bal kattintás végrehajtása az egyszerű áttekintés kurzor által kijelölt helyen.

- Numpad-*: Jobb kattintás végrehajtása az egyszerű áttekintés kurzor által kijelölt helyen.

- Numpad-kivonás: Váltás az egyszerű áttekintés és a fókuszkövetés mód között.

A fenti billentyűparancsok egyaránt alkalmazhatók, ha objektumokkal vagy szöveggel dolgozik. Ha például az egyszerű áttekintés kurzorral egy menüsorra pozicionál és lenyomja a Numpad-8 billentyűt („az aktuális sor felolvasása”), akkor az összes látható menü kimondásra kerül. Hasonlóan, a „következő szó felolvasása” parancs az egyszerű áttekintés kurzortól jobbra található objektumot fogja felolvasni, vagy ha már nem található több objektum, átlép a következő sorba.

###### Könyvjelzőkkel kapcsolatos parancsok

- Alt Insert[1-6]: Könyvjelzőt helyez el a megadott sorszámú helyre (1-6). Ha egy adott számú könyvjelző már létezik, akkor az új könyvjelző felülírja azt.

- Insert[1-6]: Ugrás a megfelelő számú könyvjelző által mutatott pozícióra.

- Alt Shift[1-6]: A „Hol vagyok” parancs segítségével információt ad arról, hogy a könyvjelző a jelenlegi mutatópozícióhoz képest hol található.

- Insert B és Insert Shift B: Mozgás az adott alkalmazás vagy oldal megadott könyvjelzői között.

- Alt Insert B: Az aktuális alkalmazáshoz vagy oldalhoz megadott könyvjelzők mentése.

###### Egyéb funkciók

- Numpad+: A dokumentum felolvasása a kurzor pozíciójától a végéig.

- Numpad Enter: Végrehajtja a „Hol vagyok” műveletet. Ez a parancs még egyszer kimondja az aktuális alkalmazásablak címét, vagy a fókuszban lévő objektumot.

- Insert H: Belépés a tanulási módba. Ha ki szeretne lépni a tanulási módból, akkor nyomja meg az Escape billentyűt.

- Insert F: Kimondja az aktuális karakter betűkészletét és szöveges attribútumait.

- Insert Szóköz: Megjeleníti az Orka grafikus beállítóablakát.

- Insert Ctrl Szóköz: újratölti a felhasználói beállításokat és szükség esetén újrainicializálja a szolgáltatásokat. Elindítja az Orka az alkalmazásspecifikus beállítóablakot az aktív alkalmazáshoz.

- Insert S: A beszéd be- és kikapcsolása.

- Insert F11: Váltás a táblázatok aktuális cellájának felolvasása és az egész sor felolvasása között.

- Insert Q: Kilépés az Orka programból.

###### Parancsok hibakereséshez (csak fejlesztőknek)

- Insert Alt Ctrl Home: Információkat ad a jelenleg aktív parancsfájlról.

A következő három parancs használatához az Orkát a gnome-terminalból vagy virtuális konzolból kell elindítani. A három parancs kimenete csak a konzolra kerül kiírásra, azaz nem lesz kimondva vagy a braille kijelzőre kiírva.

- Insert Alt Ctrl End: Hibakeresési céllal kiírja az összes alkalmazás listáját arra a konzolra, amelyen az Orka fut.

- Insert Alt Ctrl Page Up: Hibakeresési információkat ír ki a fókuszban lévő objektum szülőiről.

- Insert Alt Ctrl Page Down: Hibakeresési információkat ír ki a fókuszban lévő objektum szülőiről.

##### Laptop kiosztás

A következő kategorizált lista az Orka laptop billentyűzetekhez beállított billentyűparancsait ismerteti:

###### Az egyszerű áttekintés billentyűparancsai

- Nagybetű zár U - Az egyszerű áttekintést az előző sorra mozgatja, majd felolvassa azt. Ha kétszer nyomja meg ezt a billentyűkombinációt, az egyszerű áttekintés az aktuális ablak tetejére kerül.

- Nagybetű zár I: Felolvassa azt a sort, ahol az egyszerű áttekintés áll. Ha kétszer vagy háromszor egymás után nyomja meg ezt a billentyűkombinációt, az aktuális sor különböző módon kerül betűzésre.

- Nagybetű zár O - Az egyszerű áttekintést a következő sorra mozgatja, majd felolvassa azt. Ha kétszer nyomja meg ezt a billentyűkombinációt, az egyszerű áttekintés az aktuális ablak aljára kerül.

- Nagybetű zár J - Az egyszerű áttekintést az előző szóra mozgatja, majd felolvassa azt. Ha kétszer nyomja meg ezt a billentyűkombinációt, az egyszerű áttekintés az aktuális szó feletti szóra kerül.

- Nagybetű zár K - felolvassa azt a szót, ahol az egyszerű áttekintés áll. Ha kétszer egymás után nyomja meg ezt a billentyűkombinációt, az aktuális szó betűztetve kerül kimondásra. Ha háromszor egymás után nyomja meg ezt a billentyűkombinációt, az aktuális szó fonetikusan lesz betűztetve.

- Nagybetű zár L- Az egyszerű áttekintést a következő szóra mozgatja, majd felolvassa azt. Ha kétszer egymás után nyomja meg ezt a billentyűkombinációt, az egyszerű áttekintés az aktuális szó alatti szóra kerül.

- Nagybetű zár M - Az egyszerű áttekintést az előző karakterre mozgatja, majd felolvassa azt. Ha kétszer egymás után nyomja meg ezt a billentyűkombinációt, az egyszerű áttekintés az aktuális sor végére ugrik.

- Nagybetű zár Vessző - Felolvassa az aktuális karaktert. Ha kétszer nyomja meg egymás után ezt a billentyűkombinációt, az aktuális karakter betűzésre kerül. Ha háromszor egymás után nyomja meg ezt a billentyűkombinációt, az aktuális karakter fonetikusan kerül kimondásra.

- Nagybetű zár Pont - Az egyszerű áttekintést a következő karakterre mozgatja, majd felolvassa azt.

- Nagybetű zár 7 - Bal kattintást végez azon az elemen, ahol az egyszerű áttekintés áll.

- Nagybetű zár 8 - Jobb kattintást végez azon az elemen, ahol az egyszerű áttekintés áll.

- Nagybetű zár p: Váltás az egyszerű áttekintés és a fókuszkövetés mód között.

A fenti billentyűparancsok egyaránt alkalmazhatók, ha objektumokkal vagy szöveggel dolgozik. Ha például az egyszerű áttekintés kurzorral egy menüsorra pozicionál és lenyomja a Numpad-8 billentyűt („az aktuális sor felolvasása”), akkor az összes látható menü kimondásra kerül. Hasonlóan, a „következő szó felolvasása” parancs az egyszerű áttekintés kurzortól jobbra található objektumot fogja felolvasni, vagy ha már nem található több objektum, átlép a következő sorba.

###### Könyvjelzőkkel kapcsolatos parancsok

- Alt Nagybetű zár[1-6]: Könyvjelzőt helyez el a megadott sorszámú helyre (1-6). Ha egy adott számú könyvjelző már létezik, akkor az új könyvjelző felülírja azt.

- Nagybetű zár[1-6]: Ugrás a megfelelő számú könyvjelző által mutatott pozícióra.

- Alt Shift[1-6]: A „Hol vagyok” parancs segítségével információt ad arról, hogy a könyvjelző a jelenlegi mutatópozícióhoz képest hol található.

- Nagybetű zár B és Nagybetű zár Shift B: Mozgás az adott alkalmazás vagy oldal megadott könyvjelzői között.

- Alt Nagybetű zár B: Az aktuális alkalmazáshoz vagy oldalhoz megadott könyvjelzők mentése.

###### Egyéb funkciók

- Nagybetű zár Pontosvessző: A dokumentum felolvasása a kurzor pozíciójától a végéig.

- Nagybetű zár Numpad Enter: Végrehajtja a „Hol vagyok” műveletet. Ez a parancs még egyszer kimondja az aktuális alkalmazásablak címét, vagy a fókuszban lévő objektumot. Ha például egy menüben tartózkodik és végrehajtja a „Hol vagyok” műveletet, kimondásra kerül a menüpont és annak gyorsbillentyűje is.

- Nagybetű zár H: Belépés a tanulási módba. Ha ki szeretne lépni a tanulási módból, akkor nyomja meg az Escape billentyűt.

- Nagybetű zár F: Kimondja az aktuális karakter betűkészletét és szöveges attribútumait.

- Nagybetű zár Szóköz: Megjeleníti az Orka grafikus beállítóablakát.

- Nagybetű zár Ctrl Szóköz: Újratölti a felhasználói beállításokat és szükség esetén újrainicializálja a szolgáltatásokat. Elindítja az Orka az alkalmazásspecifikus beállítóablakot az aktív alkalmazáshoz.

- Nagybetű zár S: A beszéd be- és kikapcsolása.

- Nagybetű zár F11: Váltás a táblázatok aktuális cellájának felolvasása és az egész sor felolvasása között.

- Nagybetű zár Q: Kilépés az Orka programból.

###### Parancsok hibakereséshez (csak fejlesztőknek)

- Nagybetű zár Alt Ctrl Home: Információkat ad a jelenleg aktív parancsfájlról.

A következő három parancs használatához az Orkát a gnome-terminalból vagy virtuális konzolból kell elindítani. A három parancs kimenete csak a konzolra kerül kiírásra, azaz nem lesz kimondva vagy a braille kijelzőre kiírva.

- Nagybetű zár Alt Ctrl End: Hibakeresési céllal kiírja az összes alkalmazás listáját arra a konzolra, amelyen az Orka fut.

- Nagybetű zár Alt Ctrl Page Up: Hibakeresési információkat ír ki a fókuszban lévő objektum szülőiről.

- Nagybetű zár Alt Ctrl Page Down: Hibakeresési információkat ír ki a fókuszban lévő objektum szülőiről.

#### Alkalmazásspecifikus információk

##### Akadálymentes alkalmazások

Az Orka az AT-SPI szabványt támogató alkalmazásokkal és eszközkészletekkel való együttműködésre van tervezve. Ezek közé tartozik a GNOME asztali környezet és alkalmazásai, valamint az OpenOffice, Firefox és a Java platform. Néhány alkalmazás jobban működik másoknál, az Orka csoport folyamatosan azon dolgozik, hogy egyre több alkalmazást lehessen kifogástalanul használni.

##### Alkalmazásspecifikus beállítások megadása

Egy alkalmazás alkalmazásspecifikus Orka beállításainak létrehozásához először el kell indítani az adott alkalmazást. Győződjön meg róla, hogy az alkalmazás aktív, majd nyomja meg az Orka módosító Control Szóköz billentyűkombinációt (alapértelmezésben, asztali billentyűzetkiosztás esetén ez az Insert Ctrl szóköz).

Megjelenik az Orka általános beállítások párbeszédablakához nagyon hasonló többlapos párbeszédpanel, de az alábbi különbségekkel:

1. Ebben a párbeszédablakban nincs Általános oldal.

2. A Beszéd lapon a beszédrendszer és a beszédszintetizátor legördülő dobozok le vannak tiltva (inaktívak).

3. A létező alkalmazásspecifikus billentyűtársítások a Billentyűtársítások oldalon a billentyűtársítások lista tetején jelennek meg.

4. A laplista végén egy új, alkalmazásspecifikus beállítólap található. Megjegyzés: Az End billentyű laplistán való lenyomásával közvetlenül erre a lapra ugorhat.

Az alkalmazásspecifikus beállítások az Orka általános beállításaihoz hasonló módon szabhatók személyre. Ha például a billentyűvisszhang általánosságban le van tiltva, de a Számológép alkalmazásban engedélyezni kívánja, akkor ezt itt egyszerűen megteheti.

Ha személyre szabta az alkalmazásspecifikus beállításokat, akkor nyomja meg az OK gombot. Ezek a beállítások a saját könyvtárában, a `~/.orca/app-settings` könyvtár egy `<ALKALMAZÁSNÉV>.py` nevű fájljába kerülnek, ahol az `<ALKALMAZÁSNÉV>` a kérdéses alkalmazás neve.

Ezeket a fájlokat az Orka automatikusan létrehozza. Az adott alkalmazás beállítófájljának korábbi tartalma az adott alkalmazás alkalmazásspecifikus beállításainak megváltoztatásakor felülírásra kerül.

Ha további alkalmazásspecifikus beállításokat vagy kódot szeretne megadni, amit nem akar elveszíteni, akkor ezeket a beállításokat a `~/.orca/app-settings/<ALKALMAZÁSNÉV>-customizations.py` nevű fájlba helyezze el. Ez a fájl automatikusan beolvasásra kerül az az `<ALKALMAZÁSNÉV>` alkalmazás alkalmazásspecifikus beállításainak betöltésekor.

Megjegyzés: ez egy olyan speciális szolgáltatás, amire a legtöbb Orka felhasználónak nincs szüksége. Csak akkor használja, ha biztos a dolgában.

Jelenleg van egy ismert hiba (néhányan ezt szolgáltatásnak neveznék), amelyet megpróbálunk megkeresni és kijavítani:

Ha megad legalább egy alkalmazásspecifikus billentyűtársítást, akkor az új értékek nem kerülnek módosításra a párbeszédablak OK gombjának megnyomásakor. Kerülő megoldásként újra lehet indítani az Orkát, vagy az Alt-Tab billentyűparancs segítségével át kell váltani egy másik alkalmazásra, visszaváltani arra az alkalmazásra, amelynek billentyűtársításait megváltoztatta.

#### Braille

Az Orka a BrlTTY programot használja a braille kijelzők támogatására. Linux rendszerekben a BrlTTY-t a szöveges konzol információihoz való hozzáféréshez használhatja. Egy tipikus braille támogatással telepített Linux rendszerben a BrlTTY már fut, és kiírja a szöveges konzolokon megjelenő információkat. Amikor az Orka elindul, kapcsolódik a BrlTTY programhoz. Ha átvált az X munkamenetre, a braille kijelzőjén folyamatosan megjelennek azok az információk, melyeket az Orka szolgáltat.

Az Orka megkísérel együttműködni a BrlTTY különböző változataival. Jelenleg a BrlTTY 3.8-as vagy újabb változatával működik együtt és a BrlTTY v3.7.2-vel is használható. A dokumentum hátralévő része az Orka és a BrlTTY 3.8-as változatának együttes használatáról ad információkat.

Az Orka és a BrlTTY 3.8 együttműködéséhez szükség van a BrlAPI Python kötések telepítésére a BrlTTY alkalmazás telepítésének részeként. Alább olvasható a szükséges lépések leírása Ubuntu és Solaris rendszerekhez. Mindkettő esetén első lépésként le kell töltenie a brltty-3.8.tar.gz fájlt a BrlTTY honlapjáról. Fontos! A következő leírás lépéseit csak az Ubuntu 7.10-es változatánál régebbi változatok esetén kell végrehajtani.

##### A BrlTTY 3.8 használata Ubuntu rendszeren

Először be kell állítania a fordítási környezetet a BrlTTY lefordításához. Ubuntu disztribúciók esetén ez automatikusan megtörtént, ha például a g++ már jelen van a rendszeren. Telepítenie kell ezen kívül a tcl, Pyrex, és a Python fejlesztői környezeteket. Ehhez a következő parancsokat kell végrehajtania `rendszergazdaként`:

    apt-get build-dep brltty
    apt-get install tcl8.4 python-pyrex python-dev

A BrlTTY alkalmazás lefordításakor a csomagot ne a --prefix=/usr kapcsolóval konfigurálja. Használja a szokásos eljárást, a következő parancsokat `rendszergazdaként` futtatva:

    gunzip -c brltty-3.8.tar.gz | tar xvf -
    cd brltty-3.8
    ./autogen
    ./configure
    make
    make install

Futtassa `rendszergazdaként` a BrlTTY-t (a BrlTTY automatikus elindításához további utasítások kellenek):

    /bin/brltty -bauto -d/dev/ttyUSB0

Ha akarja, törölheti a létező `/sbin/brltty` fájlt és helyettesítheti a `/bin/brltty` fájllal, akár a `/bin/brltty` fájl átmásolásával a `/sbin/brltty` fájl helyére, akár szimbolikus link készítésével. Ezt csak saját felelősségére tegye.

#### Hibaelhárítás

##### Az asztali környezet nem válaszol. Mit tehetek?

Ha tud nyitni egy terminált (vagy nyomja meg az Alt F2 billentyűkombinációt az „Alkalmazás futtatása” párbeszédablak eléréséhez), megpróbálhatja újraindítani az Orkát a terminálablakból. Ennek eredményeként az összes Orka folyamat kilép, és az Orka újraindul. Néha emiatt a (gyakran egy lefagyott alkalmazás miatt) nem válaszoló asztali környezet újra használhatóvá válik.

Ha nem tud terminálablakot nyitni, próbálja meg lenyomni a Ctrl Alt Backspace kombinációt az X kiszolgáló kilövéséhez. Ennek eredményeként újra megjelenik a bejelentkező képernyő.

Képernyőolvasó és nagyító
Orka

## Mozgáskorlátozottság

A mozgáskorlátozottság oka változó lehet, többek között ízületi gyulladás, agyvérzés, agyvérzés miatti bénulás, Parkinson kór, Sclerosis multiplex és végtagok vagy ujjak elvesztése. Az izmok rossz irányítása vagy gyenge működése megnehezítheti a hagyományos billentyűzet és egér használata. Vannak például, akik képtelenek két billentyűt egyszerre lenyomni, míg mások több billentyűt nyomnak le egyszerre vagy lenyomáskor és felengedéskor remeg a kezük. Azok akik csak egy kezüket tudják használni, a legtöbb billentyűzettel és egérrel végzett feladat végrehajtása szintén nehézségeket okoz.

A mozgássérültek számára rendelkezésre álló akadálymentesítési technológiák:

- Képernyő-billentyűzet – a felhasználók a billentyűket a képernyőn mutatással választhatják ki, például mutatóeszközök, kapcsolók vagy morze-kód rendszerű beviteli eszközök használatával.

- Egér és billentyűzet kiterjesztései – azoknak a felhasználóknak hasznos, akiknek a gépelés és az egér használata problémát okoz.

### Képernyő-billentyűzet

A Képernyő-billentyűzet alkalmazás virtuális billentyűzeteket jelenít meg az asztalon. A virtuális billentyűzeteken való munkavégzésre használhatja a szabványos egérmutatót vagy az alternatív mutatóeszközt. A Képernyő-billentyűzet a következő típusú billentyűzeteket jeleníti meg:

- A szövegbeviteli billentyűzet lehetővé teszi normál alfanumerikus karakterek begépelését.

- A dinamikus billentyűzetek a Képernyő-billentyűzet alkalmazásban lehetővé teszik az asztali környezetben pillanatnyilag futó alkalmazások irányítását. A Képernyő-billentyűzet például a futó alkalmazásokat vagy az alkalmazások menüjét képviselő billentyűzeteket jelenít meg.

A rendelkezésre álló akadálymentesítési lehetőségek használatához elsőként be kell kapcsolnia az akadálymentesítési szolgáltatásokat.

- Válassza ki a Rendszer Beállítások Akadálymentesítés lehetőséget.

- Jelölje be az Akadálymentesítés engedélyezése jelölőnégyzetet, majd nyomja meg a Bezárás és kilépés gombot.

- Jelentkezzen be újra. Az akadálymentesítési szolgáltatások automatikusan el fognak indulni.

Képernyő-billentyűzet
GOK

### Ablakok teljes méretűvé tétele a Képernyő-billentyűzet felhasználóinak

A Képernyő-billentyűzet használatakor az alkalmazások nem használhatók teljes képernyős módban, mivel az alkalmazásablakok eltakarhatnák a Képernyő-billentyűzet ablakát.

Tegye következőket egy ablak átméretezéséhez a Képernyő-billentyűzettel való használathoz:

1. Az alkalmazásban ne engedélyezze a teljes képernyős módot.

2. Vigye a fókuszt az alkalmazás ablakára.

3. Nyomja meg az F10 billentyűt az ablak teljes méretre nagyításához.

Terminál teljes méretűvé tétele Képernyő-billentyűzet felhasználóinak

### Egér és billentyűzet kiterjesztései

Ez a szakasz leírja, hogyan lehet beállítani a billentyűzetet és az egeret az akadálymentes használathoz.

#### Az egér beállítása

Az egér az Egér beállítóeszköz használatával szabható személyre. Az Egér beállítóeszköz megnyitásához válassza a Rendszer Beállítások Egér menüpontot.Megjelenik az Egér beállításai párbeszédablak.

##### Az egér beállítása

A következő szakaszok leírják, hogyan igazíthatja igényeihez az egér viselkedését.

###### Az egér beállítása balkezes használathoz

Az egér balkezes használathoz való beállításához az Egér beállításai párbeszédablakon kattintson az Általános lapfülre. Ezután válassza a Balkezes lehetőséget. Ezen lehetőség kiválasztásakor a rendszer felcseréli a bal és jobb oldali egérgombok funkcióját.

egér balkezes

###### A dupla kattintás viselkedésének beállítása

Ha problémát okoz az egérrel való dupla kattintás, akkor megnövelheti azt az időt, amely eltelhet a dupla kattintás első és második egérkattintása között. Ha például a dupla kattintás időköze 0,4 másodpercre van állítva, akkor a második egérkattintást az első kattintástól számított 0,4 másodpercen belül kell végrehajtani. Ha több mint 0,4 másodperc telik el a két egérkattintás között, akkor a rendszer külön-külön értelmezi a két egérkattintást.

A dupla kattintás időközének megváltoztatásához tegye a következőket:

1. Az Egér beállításai párbeszédablakon kattintson az Általános lapfülre.

2. Használja a Dupla kattintás időköze csúszkát a dupla kattintás két kattintása közötti idő megadásához. A csúszka jobbra mozgatása 0,1 másodperccel növeli, balra mozgatása pedig ugyanennyivel csökkenti az időintervallumot.

3. A csúszka alatt lévő villanykörtére duplán kattintva tesztelhető a beállítás. Ha a megadott időintervallumon belül kattint duplán a villanykörtére, akkor a körte körül sárgán izzó fénykör jelenik meg. Ha a megadott időintervallumon belül egyszer kattint a villanykörtére, akkor az csak egy pillanatra villan fel. Növelje a dupla kattintás időközét, majd próbálja újra tesztelni a beállítást. Ha a villanykörte égve marad, a beállítás megfelelő.

egér dupla kattintás viselkedése

###### Az egérmutató méretének megváltoztatása

Az asztali környezetben használt egérmutató méretének megváltoztatásához tegye a következőket:

1. A Megjelenés beállítóeszköz Téma lapján nyomja meg a Testreszabás gombot, majd válassza az Egérmutató lapot.

2. Megjelenik az elérhető egérmutató-témák és -méretek listája.

3. Alapértelmezetten a GNOME nem tartalmaz egérmutató-témákat. Egérmutató-témák telepítésével és használatával kapcsolatban a Felhasználói kézikönyv tartalmaz információkat.

Néhány platformon ki, majd újra be kell jelentkeznie a változtatások életbelépéséhez.

egér mutatóméret
mutató méret

###### Az egérmutató megkeresése

Ha nehezen találja a képernyőn az egérmutatót, akkor az Egér beállításai ablak Általános lapján engedélyezze A mutató helyének megjelenítése a Ctrl billentyű megnyomásakor beállítást. Ezen beállítás engedélyezésével a Ctrl billentyű lenyomásakor az egérmutató körül egy animáció jelenik meg.

Néhány platformon ki, majd újra be kell jelentkeznie a változtatások életbe lépéséhez.

egér egérmutató megkeresése

###### Az egér sebességének és érzékenységének beállítása

Az egér sebességének és érzékenységének beállításához tegye a következőket:

1. Az Egér beállításai ablakban válassza az Általános lapot.

2. Adja meg a következő beállításokat:

   Gyorsítás

     A csúszka segítségével adja meg az egérmutató mozgási sebességét.

     Ha alacsony sebességet ad meg, akkor az egérmutató az egér fizikai mozgatási sebességéhez hasonló sebességgel mozog. Ez azt jelenti, hogy nagyobb távolságra kell mozgatni az egeret a képernyőterület bejárásához. Ha magasabb beállítást ad meg, akkor az egérmutató mozgási sebessége nagyobb lesz az egér fizikai mozgási sebességénél. Ez azt jelenti, hogy kisebb távolságra kell mozgatni az egeret a képernyőterület bejárásához.

   Érzékenység

     A csúszka segítségével adja meg az egérmutató érzékenységét. A csúszka jobbra mozgatása növeli, balra mozgatása csökkenti az érzékenységet.

   Küszöbszint

     A csúszka segítségével adja meg az egér küszöbszintjét. Ez határozza meg, hogy mekkora távolságra kell mozgatni egy elemet ahhoz, hogy a rendszer a mozgatást fogd és vidd műveletként értelmezze.

egér sebesség és érzékenység

##### A kurzor beállítása

A következő szakasz leírja a kurzor megjelenési módjának módosítását.

###### A kurzor villogásának megszüntetése

A kurzor villogásának megszüntetéséhez a szerkesztőmezőkben és beviteli mezőkben, tegye a következőket:

1. Válassza a Rendszer Beállítások Billentyűzet menüpontot a Billentyűzet beállítóeszköz elindításához.

2. Az Általános lapon törölje A kurzor villogjon a szövegmezőkben jelölőnégyzetet.

kurzor villogás megszüntetése

##### Az egér emulálása a billentyűzeten

Ha nehézségeket okoz az egér használata, akkor az egér funkciói a billentyűzeten emulálhatók. További információkért nézze meg a kézikönyv című részét.

#### A billentyűzet akadálymentesítésének beállítása

A billentyűzet akadálymentesítési beállításai a Billentyűzet beállítóeszköz segítségével adhatók meg. A beállítóeszköz elindításához válassza a Rendszer Beállítások Billentyűzet menüpontot. Az akadálymentesítési beállítások az Akadálymentesítés lapon adhatók meg.

Az Akadálymentesítés lapfülön a következő beállítások találhatók:

"Az akadálymentesítési szolgáltatások be- és kikapcsolhatók a billentyűzetről" - lehetővé teszi, hogy a billentyűzet akadálymentesítési funkciókat egy billentyűparancs segítségével kikapcsolhassa.

Egyidejű billentyűleütések szimulálása - lehetővé teszi több billentyű lenyomását külön-külön, de egy billentyűkombinációként feldolgozva. Ezt a funkciót általában ragadós billentyűk funkcióként szokták említeni.

Ragadós billentyűk letiltása két billentyű egyidejű lenyomásakor - automatikusan kilép a ragadós billentyűk módból, ha egy billentyűkombinációt hagyományos módon ad meg.

Csak a hosszan lenyomott billentyűk elfogadása - ha ez a beállítás meg van adva, egy billentyűt meghatározott ideig kell nyomva tartania ahhoz, hogy a bevitel ténylegesen megtörténjen. Ezt az akadálymentesítési technológiát általában „lassú billentyűk” néven ismerik. Az akadálymentesítés lap tartalmaz egy késleltetés csúszkát, itt állítható be a billentyűk nyomva tartási ideje, ennyi időnek kell eltelnie ahhoz, hogy a bevitel ténylegesen megtörténjen.

Ismételt leütések figyelmen kívül hagyása - ha ez a beállítás meg van adva és többször nyom le gyorsan egymás után egy billentyűt, csak egy billentyű lenyomás lesz figyelembe véve. Ezt az akadálymentesítési technológiát általában „billentyűszűrés” néven ismerik. Az akadálymentesítés lapfül tartalmaz egy késleltetés csúszkát, itt állítható be a billentyűk nyomva tartási időköze. Ez az időtartam adja meg, hogy meddig legyenek figyelmen kívül hagyva a billentyű ismétlések.

#### A billentyűzeten emulált egér

Használja a Billentyűzet beállítóeszközt az egér emuláció beállításához. Ha el szeretné indítani a Billentyűzet beállítóeszközt, válassza a Rendszer Beállítások Billentyűzet menüpontját. Az egérbillentyűk beállításait az Egérbillentyűk lapon adhatja meg. A következő beállítások adhatók meg:

A mutató billentyűzetről történő irányításának engedélyezése - lehetővé teszi az egérmutató mozgatását a billentyűzetről.

Gyorsítás - megadja az egérmutató mozgási sebességét, amikor a mutatót a billentyűzetről irányítja.

Sebesség - megadja, hogy az egérmutató milyen gyorsan mozogjon, ha a mutatót a billentyűzetről irányítja.

Késleltetés - megadja, hogy mennyi időnek kell eltelnie ahhoz, amíg a billentyűlenyomások figyelmen kívül lesznek hagyva a mutató irányításakor.

#### Egér kiterjesztések

A MouseTweaks akadálymentesítési lehetőségek gyűjteménye a mutatóeszközökhöz. A `MouseTweaks` csomag az Egér beállítóeszköz Akadálymentesítés lapján található funkciókat tartalmazza. Tartalmaz továbbá két kisalkalmazást, melyek az egér akadálymentesítésével kapcsolatban használhatók. Konkrétan:

- A felhasználónak lehetősége van úgynevezett másodlagos kattintást végezni, ha nyomva tartja az egér gombját.

- Lehetőség van számos kattintási mód használatára hardveres egérgombok nélkül. Ebben az esetben a elidőzési kattintás kisalkalmazást kell használnia annak kiválasztására, hogy milyen típusú kattintást szeretne kezdeményezni.

- Lehetősége van az Egérmutató rögzítése kisalkalmazás segítségével rögzíteni az egérmutatót egy megadott helyen. Ez a kisalkalmazás rögzíti az egérmutatót a képernyő egy megadott területén, amíg fel nem oldja a rögzítést egy megadott gomb és módosítóbillentyű kombinációval.

Számos további egér-akadálymentesítési funkció található még a Rendszer Beállítások Egér menüpont kiválasztása után az Akadálymentesítés lapon. Két kisalkalmazást adhat a GNOME panelhez, ezekről a kisalkalmazásokról a következő fejezetekben olvashat. A teljes kézikönyvet az Elidőzési kattintás kisalkalmazás helyi menüjének Súgó pontját kiválasztva nézheti meg.

##### Szimulált másodlagos kattintás

Másodlagos, vagy jobb kattintást végezhet úgy, ha egy megadott ideig nyomva tartja az egér bal gombját.

##### Elidőzési kattintás

Az egérkattintás akkor történik meg, ha a mutató adott ideig egy megadott helyen időzik. A kattintás típusát a Kattintás típusa ablak, az Elidőzési kattintás kisalkalmazás, vagy az egérmutató mozgásának iránya határozza meg az elidőzés után. Az egér csak egy meghatározott ideig mozgatható a kattintás típusának jelzéséhez; ha ez az időtartam letelik, a mutató mozgása nem vált ki kattintást, amíg újra nem történik elidőzés. A kattintás típusa lehet egyszeres, dupla, húzás, vagy jobb.

Az elidőzési kattintás kisalkalmazást a következő módon telepítheti: Kattintson jobb egér gombbal a GNOME panelre, válassza a hozzáadás a panelhez párbeszédpanelt. A megjelenő párbeszédpanelen válassza ki a elidőzési kattintás kisalkalmazást és kattintson a hozzáadás gombra.

##### Egérmutató rögzítése

Ez a lehetőség rögzíti az egérmutatót a képernyő valamely területén, így a mutatóeszköz más feladatokra használható. Például egyes tolószékek felhasználói azonos joystick segítségével irányíthatják a tolószéket és az egérmutatót.

Az egérmutató rögzítése kisalkalmazás létrehoz a panelen egy területet, ahová a felhasználó rögzítheti az egérmutatót, amíg fel nem szabadítja egy meghatározott módon.

Az egérmutató rögzítése kisalkalmazást a következő módon telepítheti: Kattintson jobb egér gombbal a GNOME panelre, válassza a hozzáadás a panelhez párbeszédpanelt. A megjelenő párbeszédpanelen válassza ki a egérmutató rögzítése kisalkalmazást és kattintson a hozzáadás gombra.

Az egérmutató rögzítése kisalkalmazás beállításait a kisalkalmazás helyi menüjének beállítások párbeszédpanelén adhatja meg:

Az Egérmutató rögzítése lapon megadhatja, hogy az egérmutató milyen körülmények között kerüljön rögzítésre, ha a rögzítési területen belülre kerül. Ha például a Ctrl módosítóbillentyű be van jelölve, akkor az egérmutató rögzítésre kerül, ha az egérmutató a rögzítési területen belül van és lenyomja a Ctrl billentyűt. Ha nincs megadva módosítóbillentyű és az egérgomb értéke nulla, az egérmutató rögzítéséhez csak a rögzítési területen belülre kell mozgatni. Lehetősége van módosítóbillentyűk és egérgombok kombinációjának megadására is.

Az Egérmutató felengedése lapon megadhatja, hogy melyik módosítóbillentyű vagy egérgomb engedje fel az egérmutatót. Lehetősége van módosítóbillentyűk és egérgombok kombinációjának megadására is.

A Rögzítési terület mérete lapon megadhatja, hogy milyen széles legyen a rögzítési terület a GNOME panelen.

#### Dasher

A Dasher egy információhatékony szövegbeviteli felület, amely természetes mozgásgesztusokkal irányítható. Akkor érdemes használni, ha nem használható teljes billentyűzet - például palmtop használatakor, vagy ha a számítógép felhasználója csak egy kézzel (joysticket, érintőképernyőt vagy egeret használva) vagy kéz nélkül (fejegeret vagy szemkövető eszközt használva) tud dolgozni.

- Válassza ki a Alkalmazások Kellékek Terminál menüpontot

- `sudo apt-get install dasher`

- `dasher`

A Dasher az Alkalmazások Hozzáadás/eltávolítás menüpont kiválasztásával telepíthető. Ezután a Dasher a következő módokon indítható:

- Nyomja meg az Alt F2 billentyűkombinációt a futtatás párbeszédablak megjelenítéséhez. Írja be a `dasher` parancsot, majd nyomja meg az Enter billentyűt.

- Válassza az Alkalmazások Kellékek Terminál menüpontot. Ezután írja be a `dasher` parancsot.

- Nyomja meg az Alt-F1 billentyűkombinációt, majd válassza az Alkalmazások Akadálymentesítés Dasher menüpontot.